Lisa Hall is ’n aktrise en dramaturg. Lisa Hall is gebore van Engelse ouers wat albei van die Karoo kom, maar baie van haar skryfwerk is in Afrikaans. Sy studeer vanaf 1986 aan die Universiteit van Kaapstad, waar sy in 1989 'n tweetalige Diploma in Drama verwerf. In hierdie tyd is sy aktief betrokke in alle fasette van die drama en speel onder andere in 1987 in ’n opvoering getiteld “Dubbelspel” (Eugène Ionesco  se “Die kaalkop prima donna” en Robert Anderson se “Ek is Herman”). In 1988 kry sy haar eerste benoeming vir ’n Fleur du Cap-toneelprys as belowendste student en die volgende jaar word sy weereens vir hierdie toekenning benoem. Sy tree in 1988 ook op in die dansproduksie “Footage”, waarvan sy ’n deel self choreografeer. Aan die begin van 1990 verhuis sy na Johannesburg en word beroepsaktrise. Hier trek sy aandag met die solo-opvoering “I canot wait to tie you to the sofa”, terwyl sy ook regisseur is van die opvoering van haar eie drama “A far cry from home”.


Ekosisteemekologie is die geïntegreerde studie van lewende (biotiese) en nie-lewende (abiotiese) komponente van ekosisteme en hul wisselwerking binne die raamwerk van 'n ekosisteem. Hierdie wetenskap ondersoek hoe ekosisteme werk en bring dit in verband met hul komponente soos chemikalieë, bodemrotse, grond, plante en diere. Ekosisteemekologie ondersoek fisiese en biologiese strukture en hoe hierdie ekosisteemeienskappe met mekaar in wisselwerking is. Uiteindelik help dit ons om te verstaan hoe om hoë gehalte water en ekonomies lewensvatbare kommoditeitproduksie te handhaaf. 'n Belangrike fokus van ekosisteemekologie is op funksionele prosesse, ekologiese meganismes wat die struktuur en dienste wat deur ekosisteme geproduseer word in stand hou. Dit sluit primêre produktiwiteit (produksie van biomassa), ontbinding, en trofiese wisselwerking in. Studies van die werking van ekosisteme het die menslike begrip van die volhoubare produksie van veevoer, vesel, brandstof en die voorsiening van water baie verbeter. Funksionele prosesse word deur klimaat, van streeks- tot plaaslike vlak, versteuring en bestuur gemedieer. Dus verskaf ekosisteemekologie 'n kragtige raamwerk vir die identifisering van ekologiese meganismes wat in wisselwerking met globale omgewingsprobleme is, soos veral aardverwarming en die agteruitgang van oppervlakwater.


Einsteinium is ’n sintetiese element met die atoomgetal 99 en simbool Es. Dit val in die aktiniedreeks en is die sewende transuraan. Dit is ontdek in die neerslag van die eerste waterstofbomontploffing in 1952 en genoem na Albert Einstein. Sy algemeenste isotoop is 253Es, met ’n halfleeftyd van 20,47 dae, wat in ’n paar kragtige kernreaktors kunsmatig uit die verval van 253Cf vervaardig word. Dit word gevolg deur ’n ingewikkelde proses om 253Es van ander aktiniede en produkte van hul verval te skei. Ander isotope word in baie klein hoeveelhede in verskeie laboratoriums vervaardig deur swaar aktiniede met ligte ione te beskiet. Vanweë die klein hoeveelhede einsteinium wat vervaardig word en die relatief kort halfleeftyd van sy isotope wat die maklikste geskep kan word, het dit tans byna geen nut buiten vir navorsingsdoeleindes nie. Dit is byvoorbeeld in 1955 gebruik om 17 atome van die nuwe element mendelevium vir die eerste keer te vervaardig. Einsteinium is ’n sagte, silwerige paramagnetiese metaal. Sy eienskappe is tipies van die laat aktiniede. Die hoë radioaktiwiteit van 253Es het ’n sigbare gloed tot gevolg.


Die Spaanse griep (die Groot Griep, die "driedagsiekte") is die grootste en ergste natuurramp wat Suid-Afrika nog ooit getref het en daarby is die land erger geraak as die meeste ander lande. Dit het 'n onuitwisbare invloed gehad op die demografiese, sosiale, ekonomiese, mediese, kulturele, sielkundige en kerklike karakter van die hele Afrika suid van die Sahara vir ten minste een geslag. Tydens die Eerste Wêreldoorlog is veral Durban en Kaapstad druk deur skepe besoek. Dit was weens die Kaap die Goeie Hoop se strategiese ligging in die wêreld en die land se wêreldwye handelsbande. Verskeie troepeskepe met soldate wat die griep onderlede gehad het, het by die hawens aangedoen. In September 1918 het die skip Salamis vanaf die ooskus van Afrika by Durban en die skepe Jaroslav en Veroney vanaf Sierra Leone in Tafelbaai aangekom. Die Portugese posboot Lourenço Marques was in die tyd in die Kaapse hawe onderweg na Portugal. Tussen Kaapstad en Lissabon het 200 van die opvarendes op see aan die griep gesterf. Weens die vir die tyd moderne vervoernetwerk (ontwikkel danksy die mynbedryf) het die griep vinnig na die binneland versprei.


St. Gallen is een van die kantons van Switserland. Dit is in die ooste van die land geleë. Dit word gewoonlik met die afkorting SG weergegee. (de) Ständige Wohnbevölkerung nach Kanton (de) Ständige und nichtständige Wohnbevölkerung nach Staatsangehörigkeitskategorie, Geschlecht und Kanton, am Ende des dritten Quartals 2015 (de) Die Lage auf dem Arbeitsmarkt im Dezember 2015 Geargiveer 15 Maart 2016 op Wayback Machine Wikimedia Commons het meer media in die kategorie Kanton St. Gallen. (de) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Netwerk24 is 'n Afrikaanse subskripsienuuswebwerf. Die hoofredakteur is Jo van Eeden. Netwerk24 publiseer beriggewing van Beeld, Die Burger en Volksblad.. Netwerk24 is die opvolger van Nuus24 wat in 2013 gestaak is. Adriaan Basson (September 2015 - 31 Maart 2016) Jo van Eeden (1 April 2016 - 31 Mei 2017) Henriëtte Loubser (1 Junie 2017 - nou) "Media24 appoints Henriëtte Loubser as editor of Netwerk24". Media24 (in Engels). Geargiveer vanaf die oorspronklike (Webartikel) op 2 Oktober 2018. Besoek op 23 Mei 2017. "Adriaan Basson appointed editor of News24" (Webartikel). politicsweb (in Engels). Geargiveer vanaf die oorspronklike op 13 Maart 2016. Besoek op 23 Mei 2017. "JOHANNA VAN EEDEN" (in Engels). Geargiveer vanaf die oorspronklike op 17 Februarie 2018. Besoek op 23 Mei 2017. (af) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Met die bynaam ‘Tante Ju’, of "Tannie Ju," was die Junkers Ju 52/3m die mees suksesvolle Europese vliegtuigontwerp. Die Junkers Ju 52 is 'n driemotorige passesiersvliegtuig wat ontwerp is vir Lufthansa in Duitsland. Dit is toe later ook gebruik as 'n bomwerper en vragvliegtuig wat deur die Luftwaffe gebruik tydens die Tweede Wêreldoorlog. Die vliegtuie kon 17 passasiers of 3 ton vrag elk vervoer en het goeie diens gelewer na lughawens met kort aanloopbane. In die 1930's, het meeste lugrederye in Europa en Suid-Amerika die vliegtuie gebruik. ‘n Total van 4,835 Ju 52/3ms is gebou, insluitend 170 wat onder lisensie in Spanje vervaardig is deur Construcciones Aeronauticas (CASA), en 400 in Frankryk deur Ateliers Aeronautiques de Colombes. Die Ju-52/3M is ook deur die Suid-Afrikaanse Lugdiens gebruik tussen 1934 en 1939 waarna al vyftien vliegtuie aan die Suid-Afrikaanse Lugmag gegee is vir diens in die Tweede Wêreldoorlog . Die vliegtuie is toe deur die lugmag gebruik tot die einde van die oorlog as vervoer vir vrag en troepe.


Andries Johannes Buys (Burgersdorp, 24 Februarie 1893 – onbekend) was ’n prokureur en plaaslike leier in die Nasionale Party. Buys se ouers was Barend Rudolph en Levina Susanna Lasya Kruger. Die stamvader, Barend Buys, het in 1716 na die Kaap die Goeie Hoop gekom in diens van die Verenigde Oos-Indiese Kompanjie. A.J. Buys se vader het in die Tweede Vryheidsoorlog as Kaapse Rebel geveg en onder meer te Stormberg geveg. Hy was ’n dienaar in die Gereformeerde kerk Aliwal-Noord. Andries Buys het aan die Gereformeerde Christelike Skool op Burgersdorp skoolgegaan en later aan die hoërskool op Aliwal-Noord, waarheen sy broer Stephanus in 1912 verhuis het. Sy wetseksamen het hy by N.E. Smuts & kie afgelê en is in 1917 toegelaat. In dieselfde jaar het hy in diens getree van G.P. Steyn op Willowmore. In 1919 het hy op Steytlerville (in vennootskap met Steyn) ’n onderneming begin en dit in 1921 oorgeneem. Hy het van 1919 af aktief aan die Nasionale Party deelgeneem en was onder meer sekretaris van die dorpstak en die distriksbestuur, ’n amp wat hy jare lank beklee het.


Holywood [ˈhɒliwʊd] is 'n nedersetting in die metropolitaanse gebied van Belfast in die graafskap Down, Noord-Ierland. Dit vorm 'n civil parish (burgerlike parogie) en townland met 'n oppervlak van 755 akkers en is geleë aan die suidoewer van Belfast Lough, tussen Belfast en Bangor en naby die Holywood-wisselaar (Holywood Exchange) en Belfast City Airport, een van twee lughawens in of naby Belfast. Op kulturele gebied het Holywood bekendheid verwerf as die gasheerstad van 'n jazz- en blues-musiekfees wat jaarliks gehou word. Cultra, een van die welvarendste woonbuurte in metropolitaanse Belfast, maak deel uit van Holywood.


'n Parlement is die hoogste verkose beraadslaende orgaan van 'n demokratiese regstaat. Dit bestaan uit verkose verteenwoordigers van die volk, wat 'n essensiële rol in die totstandkoming van wetgewende akte speel, en in sy totaliteit of in sy onderdele kontrole oor die staat se uitvoerende mag uitoefen. Die naam is afgelei van die Franse parler, wat "om te praat" beteken; 'n parlement is dus 'n gesprek of bespreking, 'n vergadering waar mense sake bespreek. 'n Volksverteenwoordiging het slegs 'n parlement in 'n parlementêre stelsel, die teenhanger in 'n presidensiële stelsel word 'n kongres genoem. 'n Parlement het hoofsaaklik vier funksies. Verteenwoordigende funksie. Parlementslede (LP's) verteenwoordig die volk en vorm die skakel tussen die samelewing (die volk) en die politieke stelsel. Wetgewende funksie. Die parlement is die wetgewende gesag. In werklikheid gaan dit dikwels in gesprek met die regering oor wetsontwerpe wat hulle voorlê. Beraadslaende funksie. Dit is die parlementariërs se plig om oor nuwe wetsontwerpe te debatteer. Beherende funksie. LP's monitor die funksionering van die regering nougeset.


Sen. Jan Adriaan du Plessis (plaas Rooikoppies, later Marikana genoem, distrik Rustenburg, Transvaal, 7 Julie 1860 – Brits, Suid-Afrika, April 1933) was ’n politikus van die Nasionale Party, ’n leier in sy kerk, die Gereformeerde, en ’n landbouleier. Luidens ’n getuienis oor hom in Die Nasionale Boek (1931) het Du Plessis "as politieke voorman ... die ou tradisies van die Volk voorgestaan en nooit sy Republikeinse beginsels verloën nie". Du Plessis, wat genoem is na sy oupa aan moederskant, is op die plaas Rooikoppies, waarvan die naam later Marikana geword het, in die Rustenburgse distrik gebore. Pres. Paul Kruger sy oom. Die tweede vrou van die president, Gezina du Plessis, was 'n suster van Jan Adriaan se vader. Op jeugdige leeftyd het sy ouers na die plaas Zoutpansdrift getrek, waar hy sy lewe lank sou woon. Zoutpansdrift is aan Krokodilrivier en die eerste plaas wat pres. Kruger in die Transvaal aangelê het, naamlik in 1847. Op hierdie plaas het sen. Du Plessis grootgeword en naderhand gaan boer.


Abraham Kruger (plaas Olievenhoutfontein, distrik Burgersdorp, Kaapkolonie, 25 Februarie 1880 – onbekend) was ’n boer op die plaas Damplaats, omgewing Knapdaar, distrik Burgersdorp, politikus en kultuurleier. Kruger se ouers was Johannes Abraham en Maria Elizabeth Kruger, née Coetsee. Sy oorgrootvader was 'n neef van pres. Paul Kruger en het deelgeneem aan die opstand van Slagtersnek. Sy plaas Krugerspoort was op Slagtersnek. Hierdie Kruger-voorsaat het na die Suurberge gevlug; daarom is hy nie gevang nie. Abraham Kruger het in 1896 lid geword van die Afrikanerbond en is in 1902 gekies as sekretaris en lid van die distriksbestuur. In 1904 het sy begaafdheid as politikus aktief op die voorgrond begin kom; hy is toe gekies as voorsitter van die Bond en het onafgebroke gedien tot 1912. Daarna was hy tot in 1914 voorsitter van die Suid-Afrikaanse Party. Met die stigting van die Nasionale Party was hy 'n Hertzog-man en was saam met L.J. Steytler, later Volksraadslid, by die konferensie op De Aar. Hy het gedien as voorsitter van die distriksbestuur. Hy was meermale afgevaardigde na die Bonds- en later Nasionale Party-kongresse.


Teunis Johannes Kruger (Beestekraal teen die Krokodilrivier, distrik Rustenburg, Transvaal, 7 Julie 1868 – onbekend) was ’n boer op die plaas Berea in die distrik Burgersdorp, ’n soldaat in die Tweede Vryheidsoorlog en 18 jaar kerkraadslid van die Gereformeerde Kerk. Kruger se ouers was Theunis Johannes en Magdalena Kruger, geb. De Bruyn. Sy oupa het met dieselfde trek uit die Kaapkolonie na Transvaal gegaan waarmee Paul Kruger gekom het en hy het al die oorloë met die inboorlinge deurgemaak en ook in die Eerste Vryheidsoorlog geveg. Sy vader het ook in al die oorloë en by die Jameson-inval geveg. Teunis Kruger het self as 'n seun van 13 jaar wag gestaan in 1881, en het 'n paar oorloë met die inboorlinge van Transvaal deurgemaak. In 1899, met die uitbreek van die Driejarige Oorlog, het sy vader met vier seuns, die jongste 12 jaar oud, aangesluit by genl. De la Rey se kommando. Almal het deurgeveg tot die end in 1902. In 1901 is Teunis gevang en ná enige dae uitgelaat op parool.


Die nuwejaarsblom (Gladiolus cardinalis) is 'n plant wat endemies aan Suid-Afrika is. Dit kom in die Wes-Kaap voor. Op die SANBI-rooilys is dit as 'veilig' (LC) gelys. Van die plekke waar dit in die wildernis aangetref word is naby Wemmershoek, Mont Rochelle natuurreservaat naby Franschhoek en Bainskloof naby Wellington. Dikwels groei dit naby 'n waterval, wat die ander naam 'watervalblom' verklaar. Dit is 'n geofiet wat vanweë sy skouspelagtige blomme saam met G. tristis reeds in die vroeë 19de eeu gekweek is. Dit het begin in Brittanje en gebeur nou ook in Frankryk, Duitsland, die Verenigde State en Nederland. Dit het talle kultivars en kruisteeltprodukte opgelewer. Die blombol is eiervormig en word nie dikker as 'n neut nie. Daaruit groei 'n regop, stywe stingel wat 50 cm hoog kan word met daarop 'n stekel van vyf of ses rooi blomme. Die blare groei reguit. Hulle is stewig, glad, lansvormig en groen van kleur. saam met Eryngium bourgatii ook: nuwejaarsafrikaner, watervalblom "SANBI-rooilys" (in Engels).


'n Gendarmerie (verbastering van die Franse gens d' armes, krygsvolk, letterlik mense met wapens) is 'n gewapende diens wat algemene polisietake uitvoer en (van oorsprong) 'n onderdeel van die weermag is. Hierdie polisiesoldate is oorspronklik verspreid oor die platteland in kasernes gehuisves. Voor telefoon- en radioverbindings kon sulke eenhede (veral snags) vinnig en in groot getalle gemobiliseer word. Dit is veral effektief teen die bestryding van misdaadbendes aangewend. België: Rijkswacht/Gendarmerie (opgehef na eenwording van die polisiedienste in 2001) Frankryk: Gendarmerie Nationale Italië: Carabinieri Spanje: Guardia Civil Portugal: Guarda Nacional Republicana Nederland: Koninklijke Marechaussee Roemenië: Gendarmerie Romania Bovermelde lande (met uitsondering van België) maak deel uit van 'n gesamentlike Europese Gendarmerie (Eurogendfor). Oostenryk: Bundesgendarmerie (opgehef in 2005) San Marino: Gendarmeria Turkye: Jandarma M. Philippa, F. Debrabandere, A. Quak, Etymologisch Woordenboek van het Nederlands, Amsterdam University Press, aanlyn weergawe van 17 November 2005. Wikimedia Commons het meer media in die kategorie Gendarmerie.


Áed (volle naam: Áed mac Cináeda; omstreeks 840-878) was ’n seun van Kenneth MacAlpin. Hy het in 877 koning van Skotland geword toe hy sy broer Konstantyn I opvolg. Sy bynaam was "Wit Blom" of "Wit Voet". Baie min is oor Áed bekend. Volgens die Kronieke van die Konings van Alba was hy ’n jaar lank koning waarin niks merkwaardigs gebeur het nie en is hy by Nrurim verslaan. Nrurim word egter nie geïdentifiseer nie. In Andrew van Wyntoun se Orygynale Cronykil of Scotland word ’n effens langer weergawe van Áed se bewind aangetref. Daarvolgens is hy ná ’n bewind van ’n jaar deur sy opvolger, Giric, in Strathallan vermoor. Ander koningslyste is van dieselfde mening. Áed se seun Konstantyn II het in 900 koning geword. Die idee dat Donald II van Strathclyde ’n seun van hom was, geskoei op ’n verwarrende inskrywing in die Kronieke van die Konings van Alba, word betwis. Kronieke van die Konings van Alba Geargiveer 6 Junie 2007 op Wayback Machine Hierdie artikel is vertaal uit die Engelse Wikipedia


Safari kan na een van die volgende verwys: Safari, jag-, foto- of filmekspedisie. Safari, Apple se webblaaier. SAFARI-1, Suid-Afrikaanse kernreaktor vir navorsing wat in 1965 in bedryf gestel is. Wikiwoordeboek het 'n inskrywing vir safari.


Giric (volle naam: Giric mac Dúngail; Skots-Gaelies: Griogair mac Dhunghail; omstreeks 832-889) was van 878 tot 889 koning van Skotland. Hy het saam met sy broers- of pleegkind Eochaid regeer. Sy bynaam was Mac Rath ("Seun van Geluk"). Sekere Skotse kroniekskrywers het hom "Gregorius die Grote" genoem en vertel hy het die helfte van Engeland en ook Ierland verower. Ierse annale en Angel-Saksiese geskrifte noem hom egter nie. Die verwantskap tussen Giric en Eochaid is nie heeltemal duidelik nie. Eochaid word soms Giric se broers- of pleegkind genoem, en soms sy neef of kleinneef. Eochaid kon nie koning word nie omdat hy deur die vroulike lyn van die Skotse konings afgestam het. Hy het blykbaar met Giric, seun van koning Donald I, saamgespan om koning Áed te vermoor. Giric het Eochaid daarna gedwing om sy heerskappy met hom te deel. Min is bekend oor die lewe en bewind van Giric en die feite wat wel bekend is, is teenstrydig. Die enigste sekere inligting is dat hy tydens ’n veldslag deur sy broerskind Donald gedood is.


Owen Kay Garriott (22 November 1930 – 15 April 2019) was 'n Amerikaanse elektriese ingenieur wat 60 dae aan boord van Skylab se derde missie in 1973 deurgebring het. Hy het ook 10 dae aan boord van die Spacelab-1 op 'n ruimtependeltuig in 1983 deurgebring. Hy is die medestigter en president van Immunotherapeutics, Inc. in Huntsville, Alabama. Hy is die vader van Robert Garriott en sy ander seun, Richard Garriott het ook 'n ruimtevaart onderneem. Garriott was deel van Nasa se Ruimtevaardergroep 4-inname. Wikimedia Commons het meer media in die kategorie Owen K. Garriott. (en) Owen K. Garriott in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Die Honda CBR250RR is 'n CBR-reeks 250 kubieke sentimeter (15 dm3) inlyntweesilinder-sportfiets vervaardig deur Astra Honda Motor, 'n filiaal van Honda in Indonesië. Dit is in Julie 2016 in Jakarta onthul. Die produksie is begin in November van dieselfde jaar vir die 2017-modeljaar. Dit is die eerste CBR motorfiets om 'n tweesilinderenjin in RR-mondering te hê. Dit is ook die kleinste Hondamotorfiets om 'n CBR-RR kenteken te dra. Volgens Honda is die CBR250RR se tegnologie afgelei van die RC213V MotoGP-fiets, insluitende elektroniese versnellertegnologie, drie rymodes, en 'n kompakter enjinontwerp as sy mededingers. Liggewig Super Sport Konsep (2015) Die basis vir die CBR250RR was Honda se Liggewigsupersportkonsep wat getoon is by die 2015 Tokiomotorskou. Die konsepfiets het 'n parallel-tweelingenjin wat rooilyn by 14,000 rpm. Honda het gesê dat "die aandag aan detail in die funksionele komponente die Liggewigsupersportkonsep 'n kwaliteit buite sy klas gee, wat die ontwerprigting van Honda se volgende generasie liggewigsupersportmodelle aandui." MacDonald, Sean (25 Julie 2016). "The 2017 Honda CBR250RR Is Here And It's Beautiful" (in Engels).


John Leonard "Jack" Swigert (* 30 Augustus 1931 – † 27 Desember 1982) was 'n Amerikaanse toetsvlieënier, meganiese en lugvaartingenieur, Nasa-ruimtevaarder en een van slegs 24 mense wat na die Maan gevlieg het. Hy was deel van die Apollo 13-missie. Voordat hy in 1966 by NASA aangesluit het, was hy 'n burgerlike toetsvlieënier en vegvlieënier in die Air National Guard. Hy was gewerf as deel van Ruimtevaardergroep 5. Nadat hy by NASA bedank het, is hy verkies tot die Amerikaanse Huis van Verteenwoordigers vir die deelstaat Colorado se 6de distrik. Hy sterf egter voordat hy ingesweer kon word. Wikimedia Commons het meer media in die kategorie Jack Swigert. (en) Jack Swigert in die Internet-rolprentdatabasis (en) Jack Swigert by Find a Grave


Antonie François Kock (Antonius of Antoine, plaas Bronkhorstfontein, distrik Potchefstroom, Transvaal, 20 September 1869 – Pretoria, Suid-Afrika, 13 Julie 1948) was ’n regter in die Zuid-Afrikaansche Republiek, maar het die laaste 43 jaar van sy lewe in ’n inrigting vir geestelik versteurdes deurgebring. Kock was die jongste seun van Johannes Hermanus Michiel Kock, regeringslid van die ZAR en Boeregeneraal, en sy vrou, Catharina Christina Susanna Schoeman, 'n dogter van kmdt.-genl. Stephanus Schoeman. Kock het op Potchefstroom en in Pretoria skoolgegaan en in 1885 'n beurs vir verdere studie in Europa verwerf. Hy het vervolgens in Doetinchem, Rotterdam, Edinburgh en Londen in die regte studeer en op 19 November 1894 is hy as advokaat aan die Middle Temple toegelaat. Ná sy terugkeer in Suid-Afrika in Junie 1895 is hy toegelaat om van Julie daardie jaar af as advokaat in Pretoria te praktiseer. In September 1897 het hy om 'n amp op die regbank aansoek gedoen, 'n prosedure wat destyds nie heeltemal ongewoon was nie – en in Junie 1898 (volgens ’n ander bron op 8 Junie 1897) is hy op 28-jarige leeftyd as vyfde strafregter van die hooggeregshof van die ZAR aangestel.


Captain Hook (Afrikaans: Kaptein Haak) is 'n bose seerower met ’n metaalhaak in die plek van een van sy hande. Hy is die geswore vyand van Peter Pan in die toneelstuk en boek, Peter Pan, deur J.M. Barrie. Hook se regterhand is (soos dit 'n tipiese seerower betaam) met 'n haak vervang. Sy hand is in 'n geveg deur Peter Pan afgekap en toe deur 'n krokodil opgevreet. Die krokodil het van Hook se smaak gebou, en hom tot in lengte van dae agtervolg. Hook raak elk keer paniekbevange as hy 'n tikkende klok hoor, wat ook op 'n stadium deur die krokodil ingesluk is, en hom telkens teen die gevaarte waarsku. Die kaptein se regte naam is egter nie bekend nie. Hy was die aanvoerder van die brik (seilskip) genaamd die Jolly Roger. In die boek word vertel dat hy die voormalige bootsman van kaptein Swartbaard was, asook die enige man vir wie Barbecue bang was. Aanvanklik is Hook eers aan die einde van die toneelstuk gebruik. As gevolg van die karakter se gewildheid is hy later vroeër in die storie ingeskryf.


'n Kampioenboom is 'n boom van nasionale belang, wat beskerm word as gevolg van sy merkwaardige grootte, ouderdom, estetiese, kulturele, historiese of toerismewaarde. Die eerste individuele boom wat in 2003 as 'n beskermde boom ingevolge die Nasionale Bosbouwet van 1998 verklaar is, is 'n historiese Steeleik, die enigste oorblyfsel van die ou Sophiatown wat deur die vorige regering gesloop is, toe die gemeenskap in die 1950's hervestig is. Hierdie boom het intussen gevrek, maar die terrein is nog van historiese belang. Die Kampioenboomprojek is in 2006 in Suid-Afrika geloods toe die Minister van Waterwese en Bosbou, mev. Lindiwe Hendricks, Suid-Afrika eerste 21 kampioenbome aangekondig het, en op 6 Desember 2006 in die Staatskoerant gepubliseer het. Verskeie soortgelyke projekte is reeds in ander lande geloods, maar hierdie projek was die eerste van sy soort in Afrika. Enige persoon of organisasie mag bome vir kampioenstatus nomineer. Nominasievorms en riglyne vir die nominasieproses kan by die Departement van Landbou, Bosbou en Visserye verkry word. Inheemse bome sowel as uitheemse bome mag genomineer word. Die nominasiesiklus begin op 1 Augustus van elke jaar en eindig op 31 Julie die volgende jaar.


Schwannselle of selle van Schwann (genoem na die fisioloog Theodor Schwann) is gliaselle wat verbind word met die akson van sommige senuweeselle. Elke sel vorm een segment van ’n miëlienskede, en tussen elke segment is ’n ismus of insnoering van Ranvier. Schwannselle sorg net vir miëlien in die perifere senuweestelsel; in die sentrale senuweestelsel sorg oligodendrosiete daarvoor. Die Schwannselle se funksie is om die impulsgeleiding in die akson te versnel. ’n Akson sonder ’n miëlienskede kan ’n impuls teen ’n snelheid van 3 tot 4 m/s gelei, maar een met ’n miëlienskede kan dit teen 120 m/s doen. Dié snelheid kom goed te pas in die perifere senuweestelsel, waar die afstande in die menslike liggaam groot kan wees. ’n Miëlienskede het ook ’n beskermende en ondersteunende funksie in ’n akson. Hierdie artikel is vertaal uit die Nederlandse Wikipedia


'n Konstriktorknoop ((en) : constrictor knot) is soortgelyk aan die wurgknoop (Engels: strangle knot), behalwe vir die twee punte van die tou / lyn wat by die bo- en onderkant van die knoop uitsteek, en nie by die sye soos by die wurgknoop nie. Hierdie knoop is baie effektief om silindriese voorwerpe mee vas te maak. Dit is geskik vir take waar die punte naby die knoop afgesny moet word, sonder dat die knoop losgaan. Die knoop moet egter eers styf vasgetrek word voor die punte afgesny word. Dit is 'n baie veilige knoop, wat nie maklik losgaan nie, maar ook baie moeilik is om los te maak. As hierdie knoop styfgetrek is, word gereedskap soos bv. 'n els benodig om dit los te maak, of soms moet dit selfs afgesny word om dit los te kry. Verwante knope sluit o.a. die volgende knope in: Dubbele wurgknoop Wurgknoop Dubbele wurgknoop Boaknoop


’n Sinaps is in die senuweestelsel ’n struktuur wat neurone (of senuselle) toelaat om elektriese of chemiese seine aan ander neurone oor te dra, en volgens sommige skrywers ook aan nieneuronselle soos dié in die spiere en kliere. Sinapse (ten minste chemiese sinapse) word in hul posisies gestabiliseer deur sinaptiese hegmolekules (SAM's) wat uit beide die pre- en postsinaptiese neuron (seinsturende en teikenneuron) steek en aan mekaar vassit waar hulle oorvleuel; SAM's kan ook help met die generering en werking van sinapse. Die woord "sinaps" kom van die Griekse woorde syn- ("saam") en haptein ("vasmaak"). Sinapse is noodsaaklik vir neuronale werking: Neurone is selle wat gespesialiseer is om seine na individuele teikenselle te stuur, en hulle doen dit deur middel van sinapse. By ’n sinaps kom die plasmamembraan van die presinaptiese neuron naby die membraan van die postsinaptiese sel. Beide die presinaptiese en postsinaptiese streke bevat die molekulêre meganismes om die twee membrane te verbind om die seinproses uit te voer. In baie sinapse sit die presinaptiese deel aan die akson en die postsinaptiese deel aan ’n dendriet of selliggaam.


’n Reseptor in biochemie en farmakologie is ’n proteïenmolekule wat chemiese seine van ’n ander sel ontvang. Wanneer sulke chemiese seine aan ’n reseptor bind, veroorsaak hulle die een of ander vorm van weefsel-/sellulêre reaksie, byvoorbeeld ’n verandering in die sel se elektriese aktiwiteit. In hierdie sin is ’n reseptor ’n proteïenmolekule wat interne chemiese seine herken en daarop reageer – ’n asetielcholien-reseptor herken byvoorbeeld sy interne ligand, asetielcholien. Soms word die term in farmakologie ook gebruik om ander proteïene in te sluit wat dwelmteikens is. Reseptorproteïene kan geklassifiseer word volgens hul ligging. Transmembraanreseptore sluit in ioonkanaalgebonde (ionotropiese) reseptore, G-proteïengebonde (metabotropiese) hormoonreseptore en ensiemgebonde hormoonreseptore. Intrasellulêre reseptore is dié wat in die sel voorkom en sluit in sitoplasmiese en kernreseptore. ’n Molukule wat aan ’n reseptor bind, word ’n ligand genoem; dit kan ’n proteïn, peptied of ander klein molekule wees soos ’n senuoordraer, hormoon, farmaseutiese dwelm, gifstof of dele van die buitekant van ’n virus of mikrobe. Die intern aangewese molekule vir ’n spesifieke reseptor word sy interne ligand genoem.


Annelize Morgan is 'n Afrikaanse skrywer. Sy en haar eggenoot, die skrywer Adriaan Snyman woon in Ladismith. Sy het al meer as 40 boeke geskryf, waaronder 'n paar jeugverhale asook talle romans, baie daarvan is Ou-Kaaps of speel op die delwerye af. Enkele van haar boeke is: 1979 Die ver pad na geluk Goud in die skemer 1980 Masker van die verlede 1981 Somer van die rooi robyn Wit roos van geluk 1982 Swerwers op die goudpad Vlug van die windswael 1983 Goue horisonne Huis sonder liefde Die einde van die reënboog 1984 Vallei van verskrikking 1985 Geliefde banneling 1986 Die dans van die swaan 1992 Hart van die groot woestyn Ander boeke: Die visioene van Johanna Brandt Liewe Kolos Spoelgoud Pad na die Skavot Gister se verlange Hierdie artikel is ’n saadjie. Voel vry om Wikipedia te help deur dit uit te brei.


Die Ediacarium is die laaste periode van die Proterosoïese Eon. Dit het van ongeveer 635 tot 541 miljoen jaar gelede geduur. Hierdie periode word ook die Vendium genoem. Daar is lank gedink dat in hierdie periode geen makroskopiese fossiele aangetref kan word, maar reeds in 1848 is fossiele uit die Prekambrium uit Engeland gepubliseer en in 1868 uit Newfoundland. Hierdie vondste is egter met ongeloof begroet. In 1946 het dit begin verander, toe Reg Sprigg in Ediacara Hills in die Flinders-gebergte van Suid-Australië pragtige fossiele uit hierdie periode -wat nou na Ediacara genoem is- gevind. Dit het nogtans tot 1957 geduur tot Ford et al. prekambriese fossiele in Engeland herontdek het en dit duidelik geword het dat Ediacara s'n in der waarheid ouer is as die Kambrium. Dit is veral prof. Martin Glaessner wat die Ediacara fossiele populêr gemaak het. Die rede waarom min fossiele uit hierdie tyd gevind word, en hulle volopper is in die periode wat volg (die Kambrium), is dat hulle nog sonder been, skulp, tand of ander harde dele was. Organismes wat net uit 'n sagte liggaam bestaan fossiliseer net onder uiters gunstige omstandighede.


Die Sea Harrier is 'n kort opstyg en vertikale landing/vertikale opstyg en landing straalvegter, verkenning- en aanvalsvliegtuig vir vlootgebruik; die tweede lid van die Harrier-familie wat ontwikkel is. Dit is as die Sea Harrier FRS1 in die Britse Vloot in diens ontplooi in April 1980. Die subsoniese Sea Harrier het lugverdediging ter see voorsien vir die Koninklike Vloot se vliegdekskepe. Die Sea Harrier het in die Falklandoorlog en die Balkankonflikte diens gedoen. By alle geleenthede is dit hoofsaaklik bedryf vanaf vliegdekskepe geposisioneer binne die konfliksone. Sy gebruik in die Falklandoorlog was sy hoogste profiel en lewer belangrike suksesse, waar dit die enigste vastevlerkvegter was wat beskikbaar was om die Britse taakmag te beskerm. Die Sea Harriers het 20 vyandige vliegtuie afgeskiet tydens die konflik met slegs een verloor weens vyandige grondgeskut. Hulle is ook gebruik vir grondaanvalle op dieselfde wyse as die Harriers wat bedryf is deur die Britse Lugmag. Die Sea Harrier is 'n subsoniese vliegtuig wat ontwerp is om aanvals-, verkenning en gevegsrolle te vervul. Dit beskik oor 'n enkele Rolls-Royce Pegasus turbowaaierenjin met twee innames en vier verstelbare spuitpunte. Dit het twee landingswiele op die romp en twee buitelandingswiele onder die vlerke.


Wagenaarskraal in 'n historiese plaas ongeveer 30 km wesnoordwes van Drie Susters, noord van die Nuweveldberge, net binne die grens van die provinsie Noord-Kaap, suidwes van Victoria-Wes en noordnoordoos van Beaufort-Wes in die Karoo. Die plaas, is in 1870 deur die MacRobert-gesin aangekoop. En was 'n steunpunt op die passasiers- en poskoetsdiens van die kus na die diamantmyne van Kimberley. Hier kon passasiers oorslaap, perde omgeruil, hoefysters vervang en herstelwerk aan die koetse gedoen word. Daar was 'n winkel en 'n poskantoor en vir 'n tyd selfs 'n dokter. Toe die spoorlyn in 1890 van Wellington oor De Aar na Kimberley voltooi is, het die behoefte aan die dienste wat Wagenaarskraal gebied het, verval. Die winkel en poskantoor is omskep in 'n museum wat die glorietyd van hierdie deel van die Karoo herdenk. Slegs die weerstasie is nog sedert die beginjare ononderbroke in bedryf. Teenswoordig word die plaas as stemburo vir bewoners van die omgewing gebruik. Die plaas is sedert 1870 die eiendom van die MacRobert-familie. 'n Meteorologiese stasie is in 1889 daar opgerig, bestuur deur George Findlay MacRobert totdat dit in 1905 gesluit het.


Die dubbele waterboeglynknoop is 'n lus wat baie soortgelyk is aan die dubbele boeglynknoop, maar effens sterker. Hierdie is 'n baie sterk, veilige knoop, wat nie maklik losgaan wanneer dit gebruik word nie, maar het die voordeel dat dit maklik na gebruik losgemaak kan word. Hierdie knoop is maklik om te knoop, en die lus verskuif nie onder las nie. Aangesien hierdie knoop baie veilig is, en maklik losgemaak kan word, is dit baie gewild onder bergklimmers. Alhoewel die syfer 8-knoop effens sterker is, verkies baie bergklimmers hierdie knoop aangesien dit steeds baie veilig is, en maklik losgemaak kan word nadat dit 'n las gedra het, sodat die tou weer gebruik kan word. Aangesien hierdie knoop se lus nie onder las skuif nie, en vinnig en maklik geknoop kan word, is dit 'n goeie knoop vir reddingswerk. Voorbeelde hiervan is vir 'n tou rondom 'n persoon se lyf (onder die arms) wanneer hy opgehys moet word, of nadat iemand oorboord geval het. Dit is ook 'n baie handige knoop vir alledaagse gebruik. A. Maak twee lusse in die tou.


Die Freegig het in Junie 2007 ontstaan as 'n onafhanklike skolekoerant vir die Swartland en is aanvanklik maandeliks by skole afgelewer. Dit is in Desember van 2007 verander na 'n gemeenskapskoerant wat van huis tot huis afgelewer word, en wel onder die naam dié courant. Amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Charles Butler (West Hackney, Londen, Verenigde Koninkryk. 11 Januarie 1864 – Uitenhage, Kaapprovinsie, Suid-Afrika, 7 Januarie 1949) was ’n Suid-Afrikaanse filantroop, politikus en koerantredakteur. Butler was die seun van Philip John Butler (Bristol, 18 November 1826 – Branstaple, Engeland, 24 Februarie 1890) en Mary Walls (Bristol, 11 November 1823 – 20 Februarie 1900). Sy ouers, wat in 1850 in Bristol getroud is, het nog nege kinders gehad, van wie James (Londen, 22 Julie 1854 – Cradock, 17 Junie 1923) die oupa was van die Suid-Afrikaanse skrywer en akademikus prof. Guy Butler (1918–2001). James Butler, ’n teringlyer, het in 1876 in die ouderdom van 22 jaar na Suid-Afrika gekom ter wille van sy gesondheid. Nadat hy op 18 April 1879 terug Engeland toe geseil het, was die dokter daar glo beïndruk met die verbetering in sy gesondheidstoestand dat dié hom terug Karoo toe gestuur het. James se vernaamste oorweging was egter sy liefdesbelangstelling in die Karoo, Annie Letitia Collett van die plaas Grassridge.


Koingnaas is 'n dorpie in die Namakwa-distriksmunisipaliteit in die Noord-Kaapprovinsie van Suid-Afrika. Koingnaas, gestig in 1970, was eens 'n vooruitstrewende diamantmyndorp, maar nadat De Beers tou opgegooi het, het die bevolking drasties verminder van sy piek van ongeveer 1 000 inwoners. Lys van dorpe in Suid-Afrika "Hoofplek Koingnaas". Sensus 2011. "Diamond mines are not forever" (in Engels). Mail & Guardian. Geargiveer vanaf die oorspronklike op 9 Oktober 2019. Besoek op 7 Januarie 2014. Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Dame Barbara Cartland (1901–2000) was ’n Britse skryfster van 'n magdom romantiese verhale in 'n taamlik oudmodiese styl. Sy was een van die mees produktiewe en kommersieel suksesvolle skrywers van die twintigste eeu. Cartland was bekend vir haar liefde vir pienk klere, baie grimering en gesonde kos. Mary Barbara Hamilton Cartland is op 9 Julie 1901 in Edgbaston, Birmingham gebore. Sy was die enigste dogter en oudste kind van 'n Britse leëroffisier, majoor Bertram (Bertie) Cartland en sy vrou Mary (Polly) Hamilton-Scobell. Die familie is op die proef gestel toe haar oupa, James Cartland, ná 'n bankrotskap selfmoord gepleeg het. Haar pa sneuwel in 1918 tydens die Eerste Wêreldoorlog in Vlaandere. Haar ma begin 'n klerebedryf in Londen om haar en haar boeties, Ronald (1907) en Anthony (1913), groot te kry. Beide haar broers is tydens die Tweede Wêreldoorlog by Duinkerken, een dag na mekaar, op 29 en 30 Mei 1940, oorlede. Haar eerste roman, Jigsaw, is in 1923 uitgegee. Van 1927 tot 1932 was sy met Alexander George McCorquodale, 'n voormalige leëroffisier, getroud.


Margaret Roberts (* 1937 - † 4 Maart 2017) was 'n Suid-Afrikaanse kruiedokter en skrywer van meer as 30 boeke oor kruie en verwante onderwerpe. Sy het haar landgenote (en mense oor die wêreld) vir bykans 35 jaar geïnspireer om tuine te skep, hul eetgewoontes te verander en natuurlike medisyne en plaagdoders te gebruik. Die Margaret Roberts-kruiesentrum in De Wildt (naby Hartbeespoort, reg langs die jagluiperd-plaas) is na haar vernoem. Ludwig Taschner het ook een van sy rose na haar genoem. Haar naam is aan talle produkreekse gekoppel, insluitend toiletware, geskenke, kombuisware, skryfbehoeftes en tekstiele. Sy was 'n gekwalifiseerde fisioterapeut en het 'n Laureaat-prys van die Universiteit van Pretoria ontvang. Haar dogter, Sandy Roberts, volg in haar voetspore. Margaret Roberts het meer as 30 boeke oor kruie en verwante onderwerpe geskryf.


Philip Alfred Mickelson (gebore 16 Junie 1970), met die bynaam Lefty, is 'n Amerikaanse professionele gholfspeler. Hy het reeds 44 toernooie op die PGA-toer gewen, insluitend vyf groot kampioenskappe: drie Meesterstitels (2004, 2006, 2010), 'n PGA-kampioenskap (2005), en 'n Opekampioenskap (2013). Mickelson is een van 12 gholfspelers in die geskiedenis van die sport om ten minste drie van die vier majors te wen. Hy het elke grote behalwe die VS-Ope, gewen, waar hy 'n rekord ses keer die naaswenner was. Mickelson was vir meer as 700 weke in die top-10 van die Amptelike Gholfwêreldranglys, met 'n loopbaan-hoogste van tweede op die wêreldranglys (reeds 'n paar keer) en is 'n lewenslange lid van die PGA-Toer. Mickelson is bekend vir sy linkshandige swaai, selfs al is hy andersins regshandig. Hy is in Mei 2012 ingelyf in die "World Golf Hall of Fame". Total purse. "Mickelson's "Peaceful" Day" (in Engels). The Open. 21 Julie 2013. Geargiveer vanaf die oorspronklike op 4 Julie 2014.


Hanro Liebenberg (gebore in Brackenfell op 10 Oktober 1995) is 'n rugbyspeler wat vir die Blou Bulle in die Curriebeker speel en vir die Bulls in Superrugby. SA rugby profiel itsrugby.co.uk profiel


Xilene is organiese aromatiese verbindings met 'n formule C6H4(CH3)2. Hulle is dimetielbensene. Daar bestaan drie isomere wat orto- (o-), meta- (m-) en para-xileen (p-xileen) genoem word. Die IUSTC name is 1,2-dimetielbenseen (orto), 1,3-dimetielbenseen (meta) en 1,4-dimetielbenseen (para). Die orto-vorm het die twee metielsubstituente as bure aan die benseenring. Die meta-vorm het dit een posisie verder en in die para-vorm is die metielgroepe aan teenoorliggende kante van die ring. Mengsels van xilene word as oplosmiddel gebruik, maar hulle kan ook geskei word, omdat hulle fisiese eienskappe effens verskil. Xileen word vervaardig deur metilering van tolueen en trimetielbenseen. Kommersiële of laboratoriumgraad xileen wat geproduseer word bevat gewoonlik ongeveer 40-65% m-xileen en tot 20% o-xileen, p-xileen en etielbenseen. Die verhouding isomere kan verander word om die gewenste p-xileen te bevoordeel deur gebruik van die UOP-Isomar-proses of deur transalkilering van xileen met homself of trimetielbenseen. Hierdie omskakelings word deur zeoliete gekataliseer.


Stadio Sergio Lanfranchi, voorheen bekend as Stadio XXV Aprile, is ’n sportstadion in Parma, Italië wat vir rugby gebruik word. Dit bied sitplek aan 5 000 toeskouers. Die stadion vervang die vorige gelyknamige stadion wat in Julie 2008 gesloop is. Die stadion was die tuisveld van Crociati Parma Rugbyvoetbalklub (van 2010 tot 2014) en Gran Parma Rugby (van 2010 tot 2011); albei spanne het ontbind. Die stadion is ook die tuisveld van die Parma Panthers, ’n Amerikaansevoetbalspan. In 2012 het dit ook die tuisveld van Zebre, die klub wat Aironi in die Pro12 en Heinekenbeker vervang het, geword. In Januarie 2015 het die stadion se naam van Stadio XXV Aprile na die huidige naam verander.. Stadio Sergio Lanfranchi was ’n sportstadion in Parma in die Emilia-Romagna-streek van noord-Italië. Die stadion is vernoem na Sergio Lanfranchi (1925–2001), ’n internasionale rugbyspeler van Parma, wat tussen 1949 en 1961 as stut vir Italië gespeel het en die meeste van sy klubloopbaan in Frankryk deurgebring het. Die stadion het sitplek vir 3 600 toeskouers gebied en was die tuisveld van Gran Parma Rugby en Rugby Parma V.K. 1931.


Sèvres is 'n Franse stad binne die suidwestelike voorstede van Parys, Frankryk. Dit lê 9,9 km van Parys se stadsentrum en is in die département Hauts-de-Seine in die région Île-de-France geleë. In 2012 was die bevolking 23 572 en die oppervlakte 3,91 km². Die Internasionale Buro vir Mate en Gewigte is in 1875 hier gevestig en in 1920 is die Verdrag van Sèvres hier onderteken. Hierdie artikel is ’n saadjie. Voel vry om Wikipedia te help deur dit uit te brei.


Makromolekule is baie groot molekule, wat 'n groot molêre massa besit. Hulle is dikwels organiese molekule, maar daar is ook stowwe soos silikagel wat op silikon gebaseer is. Makromolekule kan polimere wees, wat uit 'n herhaling van een monomeer opgebou is. 'n Voorbeeld hiervan is poliëtileen wat uit eteen-monomere is opgebou. Soms is die molekuul 'n ko-polimeer wat meer as een soort monomeer bevat Daar is egter ook nie-polimere makromolekule wat uit verskeie verskillende blokke opgebou is. 'n Voorbeeld hiervan is die blok-polimere waarin stukke van die een polimeer afwissel met stukke van die ander. Makromolekule kan ook op een bepaalde manier uit 'n groot aantal kleiner eenhede van verskeie soorte opgebou is. Dit is die geval met proteïne wat op een spesifieke manier uit 'n twintigtal aminosure opgebou is. Encyclopedic Dictionary of Polymers, Deel 1, Springer reference, Jan W. Gooch, Springer Science & Business Media, 2010, ISBN 1441962468, ISBN 9781441962461, bls. 1004 Hierdie chemie-verwante artikel is 'n saadjie. U kan die wikipedia help deur dit uit te brei.


Die Tanzaniese rooibekneushoringvoël (Tockus ruahae) is 'n neushoringvoëlspesie in die familie Bucerotidae. Dit word in die sentrale deel van Tanzanië aangetref. Al vyf rooibekneushoringvoëls is voorheen as dieselfde spesie beskou. Volwasse mannetjie in die Serengeti Nasionale Park, Tanzanië Kemp, A. C. en W. Delport. 2002. Kommentaar op die status van subspesies in die rooibekneushoringvoël (Tockus erythrorhynchus) kompleks (Aves: Bucerotidae), met die beskrywing van 'n nuwe takson endemies aan Tanzanië. Annale van die Transvaalse Museum 39: 1-8. Delport, W., A. C. Kemp, en J. W. H. Ferguson. 2004. Structure of an African Red-billed Hornbill (Tockus erythrorhynchus rufirostris en T. e. damarensis) baster-sone, soos geopenbaar deur morfologie, gedrag en teelbiologie. Auk 121: 565-586. Wikispecies het meer inligting oor: Tockus ruahae Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name


Whewelliet is 'n kalsiumoksalaat wat as mineraal voorkom, byvoorbeeld in laetemperatuur-hidrotermale are. Dit word nogtans soms ook biologies gevorm, soos in plante en in nierstene. en daar is talle organismes wat dit kan vervaardig. "mindat" (in Engels). Geargiveer vanaf die oorspronklike op 9 Mei 2020. Hierdie mineraal-verwante artikel is 'n saadjie. U kan die wikipedia help deur dit uit te brei.


Die Klipperroete was die tradisionele roete wat klipperskepe op hul vaarte tussen Europa en bestemmings in die Verre Ooste, Australië en Nieu-Seeland gevolg het. Die vaarroete is gebaseer op die ouer Nederlandse Brouwerroete wat skepe op hul vaart tussen die Kaap die Goeie Hoop en die Indonesiese eiland Java bevaar het. Die Klipperroete het van wes na oos deur die Suidelike Oseaan geloop waar seilskepe voordeel kon trek uit sterk waaiende winde, die sogenaamde Roaring Forties tussen die 40ste en 50ste breedtegrade. Baie skepe het in die stormsterktewinde en onstuimige see op die tuiswaartse roete na Europa vergaan, veral as hulle Kaap Hoorn verby geseil het. Nogtans was die Klipperroete tot in die laat 19de eeu die belangrikste handelsroete ter wêreld waarop goedere soos tee, wol en porselein saam met pos vervoer is. Indrukwekkende smal seilskepe met betreklik groot seiloppervlakte en weinig diepgang is deur skeepswerwe ontwerp om die uitdagings langs die roete die hoof te kan bied en die seereis in die kortste tyd te voltooi, soos die befaamde Britse teeklipper Cutty Sark wat in opdrag van die entrepreneur John Willis in die laat 1860's deur die Skotse werf Scott and Linton in Dumbarton gebou is.


Bonela is 'n woonarea van gemengde rassegroepe in sentraal-Durban, KwaZulu-Natal, Suid-Afrika. "Subplek Bonela". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Boheemse Woud, (Tsjeggies: Šumava [ˈʃʊmava], Duits: Böhmerwald), is 'n lae bergreeks in Sentraal-Europa wat oor 'n afstand van 120 km 'n natuurlike grens tussen Tsjeggië aan die een en Duitsland en Oostenryk aan die ander kant vorm. Dit is die hoogste geërodeerde bergmassa van die Boheemse Massief met 'n maksimale wydte van 50 km. Die hoogste bergpiek met 1456 m bo seevlak is die Großer Arber in die Duitse deelstaat Beiere. Die Boheemse Woud is dwarsdeur die jaar 'n gewilde toeristebestemming en ontspanningsgebied. Die grootste deel van die bergreeks, waarna dikwels as die "Groen Dak van Europa" verwys word, maak aan die Tsjeggiese kant van die grens deel uit van die Śumava-natuurpark, terwyl die Duitse gedeelte beskerm word as Nasionale Park Beierse Woud. Unesco het die hele gebied as biosfeerreservaat geklassifiseer. Die Tsjeggiese bergstadjie Železná Ruda (Böhmisch Eisenstein) het saam met die naburige Špičák tot die grootste en mees besoekte sentrum vir Alpynse en Nordiese skisport in die Boheemse Woud ontwikkel.


Kenville is 'n voorstad in die noorde van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit. "Subplek Kenville, Durban". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Populier (Populus) is 'n genus van tussen 25 en 35 spesies bladwisselende bedeksadiges (blomdraendes) in die familie Salicaceae (wilgers). Populiere is inheems aan die meeste dele van die Noordelike Halfrond. Populus trichocarpa is die eerste boom wie se DNS-kode ten volle deur middel van DNS-sekwensiëring bepaal is. Met uitsondering van een spesie is die populiere almal inheems in die Noordelike Halfrond, maar hulle word wêreldwyd aangeplant ter wille van hul hout, wat vir verskeie doeleindes gebruik kan word. In Suid-Afrika is hulle feitlik die enigste bron van hout vir vuurhoutjies. Die bome is tweehuisig, en manlike en vroulike blomme word dus op afsonderlike bome gedra. Die genus Populus vorm saam met die wilgerbome (genus Salix) die wilgerfamilie (familie Salicaceae), en net soos by die wilgerbome is die populiere se bloeiwyses in die vorm van katjies wat vroeg in die lente verskyn voordat die blare uitkom. Die jong takkies is rond, maar wanneer hulle deurgesny word, blyk dat die murg vyfhoekig is. Die blare is afwisselend en gewoonlik rond, driehoekig, hart- of eiervormig en veervormig beaar.


Roodekopjesdam (amptelike naam), in die volksmond bekend as Rooikoppiesdam, is 'n swaartekragtipe betondam geleë in die Krokodilrivier noord van Brits, Noordwes, Suid-Afrika. Dit is in 1986 voltooi en dien hoofsaaklik vir besproeiing asook huishoudelike en industriële gebruik. Die gevaarpotensiaal van die dam is hoog (3). Lys van grootste damme in Suid-Afrika Lys van die riviere van Suid-Afrika Lys van Suid-Afrikaanse Damme van die Departement van Waterwese


George Fox (* Julie 1624, † 13 Januarie 1691) was 'n Engelse Dissenter (religieus-andersdenkende) en stigter van die Genootskap van Vriende, algemeen bekend as die Kwakers of Vriende. Fox, wat as die seun van 'n wewer in Leicestershire gebore is, het in 'n tyd van groot maatskaplike omwentelinge en oorlog geleef. Met sy voorstel vir 'n ongewone en onwrikbare benadering tot die Christelike geloof het hy in opstand gekom teen godsdienstige en wêreldlike owerhede. As andersdenkende Christelike preker het Fox dwarsdeur Brittanje gereis en was dikwels blootgestel aan religieuse vervolging deur die owerheid wat sy oortuigings met wantroue bejeën het. In 1669 het Fox met Margaret Fell getrou, die weduwee van een van sy meer welvarende ondersteuners en 'n leidende Vriend. Fox het sy predikwerk vervolgens grootliks uitgebrei en besoeke aan Noord-Amerika en die Lae Lande gebring. Tussen sy reise is hy meer as een jaar in 'n tronk aangehou. Die laaste dekade van sy lewe het Fox in Londen deurgebring waar hy die uitbreiding van die Kwakerbeweging georganiseer het. Terwyl sy godsdienstige beweging deur sommige geringgeskat is, het ander soos William Penn en Oliver Cromwell Fox met respek bejeën.


Die Vickers F.B.5 was 'n Britse dubbeldekker, tweesitplek vegvliegtuig wat tydens die Eerste Wêreldoorlog diens gedoen het. Dit het die bynaam Gun Bus gehad. Hierdie vliegtuig is ontwikkel uit die Vickers Destroyer, een van die eerste vegvliegtuie. Dit was ontwerp volgens 'n spesifikasie van die Britse Admiraliteit vir 'n vliegtuig wat met masjiengewere toegerus is. Dit was inderdaad ook die eerste Britse vliegtuig wat met 'n masjiengeweer toegerus was. Dit is 'n tweesitplekontwerp met 'n stootskroefenjin. Met geen skroef aan die voorkant nie was die voorste sitplek toegeken aan die verkenner/boordskutter terwyl die vlieënier agter hom gesit het. Die eerste van die vliegtuie het in Februarie 1915 aan die Wes-Front aangekom maar no 11 Eskader van die Royal Flying Corps het eers op 25 Julie 1915 in Frankryk arriveer. Dit was die eerste eskader wat vir die stryd toegerus was, en wel met die Vickers F.B.5. Alhoewel die vliegtuig sterk en stadig was het die vlieëniers gou geleer om die Fokker Eindecker te vermy waar moontlik. 'n Paar maande later is die vliegtuig onttrek van aktiewe diens en slegs vir opleiding gebruik.


Die spoorweg van Aliwal-Noord na Barkly-Oos was 'n spoorlyn in Suid-Afrika, wat van die voormalige skeidingstasie te Aliwal-Noord van die hooflyn (Burgersdorp –) Dreunberg – Aliwal-Noord, Zastron – Sannaspos (– Bloemfontein) afgesplits het. Deur middel van sy agt omkeerhaltes het hierdie roete later nasionaal bekend geraak. In 2001 is dit egter finaal buite werking gestel. Soos baie ander Suid-Afrikaanse taklyne wat gebou moes word teen 'n lae koste vir die spoorlyn, moes die konstruksie, indien moontlik, sonder die gebruik van kunsmatige strukture soos groter walle, insnydings of brûe voltooi word. In plaas daarvan, moes die spoorlyn by die eienskappe van die landskap aanpas om elke heuwel, berg en rivier te bemeester. Die gevolglike nadeel is 'n baie kronkelende spoor, wat die tydsduur van die konstruksiewerk verleng het. Die vallei van die Karnmelkspruit, 'n klein rivier, moes egter oorkom word; en so is ook die afdaal na die vallei van die Kraairivier bemeester. Hierdie hinderisse is deur die gebruik van die agt omkeerhaltes oorkom. Reeds in 1902 is die makliker gedeelte van die roete van Aliwal-Noord–Lady Grey geopen.


Xenofon kan uit ballingskap na Athene terugkeer. Die Romeine verower die Etruskiese stad Falerii. Tyranny and terror: the failure of Athenian democracy and the reign of the Thirty Tyrants Lucas D. LeClaire proefskrif 2013 Easter Washington University. The Etruscans Outside Etruria Paolo Bernardini, Getty Publications, 2004, ISBN 0-89236-767-9, ISBN 978-0-89236-767-2


Daar is opnuut oorlog tussen die Romeine en Makedonië (Die Derde Masedoniese Oorlog) P. Adam-Veleni in: Brill's Companion to Ancient Macedon: Studies in the Archaeology and History of Macedon, 650 BC - 300 AD, BRILL, 2011, ISBN 9004206507, ISBN 9789004206502, bls. 552


Ds. Hendrik Bernardus Venter (distrik Burgersdorp, Kaapkolonie, 11 Februarie 1847 – plaas Rosslyn, distrik Barkly-Oos, datum onbekend) was van 1880 tot 1887 die eerste predikant van die Gereformeerde kerk Barkly-Oos, waarna hy uit die amp bedank het. Hendrik Bernardus Venter, gebore presies 12 jaar voor die stigting van die Gereformeerde Kerk op 11 Februarie 1859 te Rustenburg, was ’n seun van Hendrik Stephanus Venter en Levina Catharina Kruger. Sy geboorteplek word aangedui as die distrik Burgersdorp, maar destyds het Albert (soos die distrik bekendstaan) ’n veel groter gebied as tans beslaan, wat beteken sy ouers se plaas kon in die latere distrik Barkly-Oos gewees het. Met die stigting van Barkly-Oos se Gereformeerde gemeente in 1871 was Venter onderwyser op die plaas Strydfontein aan huis van H.G.L. Kruger. In 1872 is hy ingeskryf as student aan die Teologiese Skool Burgersdorp, want pas drie jaar vantevore gestig is. In 1880 het hy sy eerste enigste beroep aangeneem, dié na Barkly-Oos. Intussen is getroud met Margaretha Johanna Maria Lessing. Hul dogter (blykbaar enigste kind), Fransina Margaretha, is op 10 Oktober 1883 gebore, op pres.


Warmwaterberg Die ligging van Warmwaterberg in Suid-Afrika. Warmwaterberg is 'n warmwaterbron geleë tussen Barrydale en Ladismith in die Klein Karoo. Die bron is 31 km van Barrydale, by 33° 45' 55″ suid en 20° 54' 3″ oos en 500 m bo seevlak. Dit is hoog teen Warmwaterberg. In die oog is die watertemperatuur 45,6°C en daagliks lewer dit sowat 790 000 liter water. Dit bevat yster en mangaan en is effens bruin van kleur. Rondom hierdie oase is die plantegroei maar karig. Somertemperature styg soms baie hoog. Dit is die tweede warmbron in Suid-Afrika waar 'n rusoord ingerig is. Die ontwikkeling het in 1886 begin en bekende besoekers uit die verlede was sir Walter Hely-Hutchinson en dr. D.F. Malan. Tans is daar nog sober bad- en oornaggeriewe beskikbaar. Op die Warmwaterberg word 'n dwergvorm van Adromischus leucophyllus aangetref. Booyens, Bun: Bronwaters van genesing. Die tradisionele warmbron-waterkuur in ons volksgeneeskunde. Kaapstad: Tafelberg vir die Raad vir Geesteswetenskaplike Navorsing, 1981. ISBN 0-624-01584-X Waring, Gerald A. en hersien deur Reginald R. Blankenship en Ray Bentall: Thermal springs of the United States and other countries - a summary.


Mariënbad (Duits: Marienbad; Tsjeggies: Mariánské Lázně, [ˈmarɪˌaːnskɛː ˈlaːzɲɛ]) is 'n stad en hersteloord in Wes-Boheme, Tsjeggië, met 'n bevolking van sowat 13 000. Administratief behoort dit tot die distrik Cheb (Okres Cheb) in die Karlovy Vary-streek (Karlovarský kraj). Saam met twee ander hersteloorde en badplase, Karlovy Vary (Karlsbad) en Františkovy Lázně (Franzensbad), vorm Mariënbad die hartland van die sogenaamde Wes-Boheemse Driehoek van Mineraal- en Warmbaddens. In sy bloeitydperk het die genesende krag van Mariënbad se mineraalbaddens bekende persoonlikhede soos konings, adellikes, kunstenaars en wetenskaplikes gelok. In 2021 is Mariënbad deur Unesco as wêrelderfenisgebied onder die sambreelterm "Historiese spa's van Europa" gelys, saam met Františkovy Lázně en Karlovy Vary (albei Tsjeggië); Spa (België); Baden bei Wien (Oostenryk); Bad Ems, Baden-Baden en Bad Kissingen (Duitsland); Vichy (Frankryk); Montecatini Terme (Italië); en Bath (Verenigde Koninkryk). Mariënbad is op 578 m bo seevlak in die dig beboste Keiserwoud-bergreeks (Duits: Kaiserwald, Tsjeggies: Slavkovský Les) geleë.


Geoff Cronjé was die eerste hoof van die Universiteit van Pretoria se dramadepartement. Die departement is op aandrang van prof. F.C.L. Bosman en Anna Neethling-Pohl in 1965 tot stand gebring. Cronjé het drie doktorsgrade gehad en is veral as ’n kenner op die gebied van dramakunde (die beginsels en praktyk van die drama) beskou. Sy handboek, Die drama as speelstuk, is deur talle studente gebruik. As lid van die toneelkomitee van die destydse Truk was sy bydrae deurslaggewend vir die skryf en opvoer van vernuwende werk, soos P.G. du Plessis se Siener in die suburbs en Bartho Smit se Christine. HAT Taal-en-feitegids, Pearson, Desember 2013, ISBN 978-1-77578-243-8 Profiel op ESAT, besoek op 14 Augustus 2017 Hierdie artikel is ’n saadjie. Voel vry om Wikipedia te help deur dit uit te brei.


Keiliet is 'n yster-magnesium-sulfiedmineraal (chemiese formule (Fe, Mg) S)) wat in enstatiet-chondriete voorkom. Keiliet is die yster-dominante analoog van niningeriet, en is vernoem na Klaus Keil (gebore 1934). Keiliet kan onder andere in enstatietchondriete soos die Zakłodzie-meteoriet voorkom. Dit blyk egter beperk te wees tot enstatiet-chondriete wat deur impak-smelting beïnvloed is, en wat toe vinnig afgekoel het. Daar is meteoriete wat as impaksmeltfraksies geklassifiseer word, maar wat nie keiliet bevat nie. Dit word verklaar deur 'n dieper begrawing na die impak, wat vertraagde afkoeling en geaktiveerde retrogressiewe reaksies (diapftorese) moontlik maak. http://webmineral.com/data/Keilite.shtml Webmineral http://pubs.nrc-cnrc.gc.ca/journals.old/mineral/mineral40/tcm-168740-6.pdf Keil, Klaus (30 April 2007). "Occurrence and origin of keilite, (Fe>0.5,Mg<0.5)S, in enstatite chondrite impact-melt rocks and impact-melt breccias". Chemie der Erde – Geochemistry. 67 (1): 37–54. doi:10.1016/j.chemer.2006.05.002. Mindat.org – Keilite Handbook of Mineralogy – Keilite Meteoriet Chondriet


Malebogo is 'n township in die Tokologo Plaaslike Munisipaliteit van die Wes-Vrystaat, Suid-Afrika. Tydens die apartheidera was Malebogo waar die dorp Hertzogville se Swart mense gewoon het. Volgens die 2011-sensus het die nedersetting 'n bevolking van 8 445 gehad. Lys van dorpe in Suid-Afrika "Hoofplek Malebogo". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Mmamahabane is 'n nedersetting in die Vrystaat, Suid-Afrika. Tydens die apartheidera was Mmamahabane, direk langs Tswelangpele, waar die dorp Ventersburg se swartmense gewoon het. Volgens die 2011-sensus het die nedersetting 'n bevolking van 7 813 gehad. "Hoofplek Mmamahabane". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Rynersoniet (Ca(Ta,Nb)2O6) is 'n oksiedmineraal wat in die ortorombiese kristalstelsel kristalliseer. Dit is 'n dowwe, deurskynende, veselagtige mineraal, wat gewoonlik vuilwit tot ligpienk van kleur is. Dit kom voor in graniet pegmatiete en is die eerste keer in 1978 beskryf nadat dit in San Diego County, Kalifornië gevind is. Behalwe vir die San Diego, Kalifornië gebied, is Rynersoniet ook al in Colorado en Kampala, Uganda gevind. Oksiedminerale Mineraal Relatiewe digtheid Mohs se hardheidskaal http://www.webmineral.com/data/Rynersonite.shtml Webmineral http://www.mindat.org/min-3488.html Mindat.org Handbook of Mineralogy – Rynersonite


Die Klip-Toengoeska (Russies: Подкаменная Тунгуска, Podkamennaja Tunguska, letterlik: "Toengoeska onder die klippe"), soms ook Middel-Toengoeska (Сре́дняя Тунгу́ска, Srednjaja Tunguska) genoem, is 'n groot sytak van die Jenisejrivier in Siberië. Dié rivier, met 'n lengte van 1 865 km (1 159 myl), ontspring noordwes van Oest-Koet naby die Laer-Toengoeska se bron in die Irkoetsk-oblast. Aansluitend vloei dié rivier, Katanga genoem, in 'n noordwestelike rigting deur die Krasnojarsk-krai en bereik Wanawara, 'n nedersetting naby die Toengoeska-voorval se plek. Vanaf Wanawara vloei die Klip-Toengoeska in 'n westelike en later noordwestelike rigting en bereik Baikit. Vanaf Baikit vloei dié rivier weer in 'n westelike rigting en mond naby die dorp Bor in die Jenisejrivier uit. Die Klip-Toengoeska is een van drie riviere in Rusland wat die naam Toengoeskarivier dra. Die ander is die Laer-Toengoeska wat sowat 100 km suid van die Klip-Toengoeska se bron entspring en sowat 600 km noord van die Klip-Toengoeska se monding in die Jenisejrivier uitmond. Die Angara se boloop word soms ook Bo-Toengoeska genoem.


Die Kolima (Russies: Колыма́, [kəlɨˈma]; Jakoeties: Халыма) is 'n groot noord-vloeiende rivier in die Russiese Verre-Ooste. Dié rivier, met 'n lengte van 2 129 km (1 323 myl), onstaan deur die saamvloei van die Koeloe und Ajan-Joerjach in Soentar-Chajata, Jakoetië, net suidoos van die Indigirka se bron. Aansluitend vloei dié rivier in 'n noordoostelike rigting deur die Magadan-oblast en bereik Sinegorje. Vanaf hier vloei die Kolima in 'n noordwestelike rigting deur Sejmchan en vloei later in 'n noordelike rigting tot by Zyryanka en bereik die Jakoetië-republiek. Aansluitend vloei dié rivier in 'n noordwestelike rigting deur Srednekolymsk en mond noord van Chersky in 'n delta in die Oos-Siberiese See uit. Die Kolima se omgewing is gekenmerk deur die Taiga, wat by die kus verder noord in Toendra oorgaan. Dié rivier vries in Oktober en bly tot Mei-Junie onder die ys. "Kolyma River" (in Engels). Encyclopædia Britannica. Geargiveer vanaf die oorspronklike op 10 Mei 2020. Besoek op 17 Augustus 2017. Wikimedia Commons het meer media in die kategorie Kolima.


Die Fédération Cynologique Internationale is 'n internasionale federasie van kennelklubs en is gebaseer in Thuin, België. Die oorspronklike organisasie is in 1911 deur lidlande die Duitsland, Oostenryk, België, Frankryk, en Nederland gevorm, maar het tydens die Eerste Wêreldoorlog ophou bestaan. Die organisasie is in 1921 deur Frankryk en België herstig. Die Fédération Cynologique Internationale is op 22 Mei 1911 deur die volgende lidorganisasies gestig: Kartell für das Deutsche Hundewesen und Die Delegierten Kommission (Duitsland) Osterreichischer Kynologenverband (Oostenryk) Société Royale Saint-Hubert (België) Société centrale canine (Frankryk) Raad van Beheer op Kynologisch Gebied in Nederland (Nederland) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Bloubaardbekkie (Nemesia barbata) is 'n plantjie wat endemies is aan die provinsies Noord- en Wes-Kaap van Suid-Afrika van Kamiesberg tot Riversdale. Op die SANBI-rooilys word dit as 'veilig' (LC) gelys. Hierdie kruidagtige plant word tot 30 cm hoog. Die teenoorstandige blare het getande rande. Sy leeubekblomme is wit en blou. Dit kom op renosterveldvlaktes en teen hellings voor. Renosterveld word nou net in klein geïsoleerde fragmente aangetref en hierdie spesie is kenmerkend daaraan. Die genetiese verskeidenheid van die spesie is taamlik groot. Dit word nogtans nie deur die fragmentasie negatief beïnvloed nie. Overberg Renosterveld. ook:Bloubekkie, Bloukappertjie, Blouselblommetjie, Ferweeltjie, Fluweeltjie (SANBI) "SANBI" (in Engels). Geargiveer vanaf die oorspronklike op 30 April 2020. Low impact of fragmentation on genetic variation within and between remnant populations of the typical renosterveld species Nemesia barbata in South Africa Steffen Heelemann et al. Biochemical Systematics and Ecology, 54, 2014 bls. 59-64


Bear's Den is 'n Britse folk-rockgroep uit Londen. Die groep is in 2012 gestig en bestaan uit Andrew Davie en Kevin Jones. Joey Haynes het die groep vroeg in 2016 verlaat. Vir hul 2016/2017-toer in Europa en Noord-Amerika word Joey Haynes vervang deur die Nederlandse kunstenaar Christof van der Ven, nie as 'n amptelike lid nie, maar as sessiemusikant. Bear's Den het twee ateljee-albums vrygestel: Islands in 2014, en hul tweede ateljee-album Red Earth & Pouring Rain in 2016. Islands het op nommer nege-en-negentig op die Britse albums-parade bereik. Die groep het ook twee EP's: Agape (2013) en Without/Within (2013) uitgereik. Die groep is genomineer vir verskeie musiektoekennings gedurende hul loopbaan. Die liedjie Above the Clouds of Pompeii is in 2015 genomineer vir die Ivor Novello-prys. Die groep het twee nominasies by die UK Americana Awards in 2016 ontvang, kunstenaar van die jaar en liedjie van die jaar vir Agape. Islands (2014) Red Earth & Pouring Rain (2016) So that you might hear me (2019) Fragments (2020) The UK Americana Awards Winners 2016. theamauk.org. URL besoek op 2017-07-09.


Die Platynse Oorloë is 'n term wat gebruik word deur die Brasiliaanse geskiedskrywing om te verwys na 'n reeks van diplomatieke en militêre konflikte tydens die 19de eeu tussen die Keiserryk van Brasilië en die naburige lande aan die oewers van die Río de la Plata. Hierdie konflikte het in 1816 begin omdat die Prins-Regent Johannes VI van Portugal beoog het om die huidige Uruguay te annekseer. Die belangrikste oorloë in hierdie tydperk sluit in: Uruguayaanse burgeroorlog – 1839–1851 Platynse oorlog – 1851–1852 Uruguayaanse oorlog – 1864–1865 Paraguayaanse oorlog – 1864–1870


Brits ('n Afrikaanse van) kan wees: Cri-Zelda Brits, (* 1983), internasionale krieketspeler Jac J. Brits, (* 1932 - ), Afrikaanse dramaturg en skrywer J.J. Brits, (* 1908 - ), Afrikaanse skrywer Johannes Nicolaas Brits Okkert Brits (* 22 Augustus 1973 -), Suid-Afrikaanse atleet


Pirozjki (пирожки, meervoud van pirozjok; letterlik "pasteitjies"), soms ook gespel pirizjki (Oekraïens: пиріжки), is ’n generiese woord vir klein gebakte of gebraaide rolletjies wat ’n verskeidenheid vulsels kan kry. Die klem van die woord val op die laaste lettergreep: pʲirɐʂˈkʲi. Pirozjok (пирожок (hulp·inligting), die enkelvoud) is die verkleinwoord van die Russiese пирог (pirog, "pastei"), wat ’n volgrootte-pastei is. Pirozjki is iets anders as die pierogi van Pole en Slowakye, wat gekookte kluitjies is. ’n Algemene soort pirozjki is gevulde, gebakte rolletjies wat van gegiste deeg gemaak en dikwels met eier gesmeer word om dit ’n goue kleur te gee. Hulle bevat dikwels vleis (veral beesvleis) of ’n groentevulsel (fynaartappel, sampioene, uie en eier, of kool). Dit kan ook ’n vulsel kry van vis (soos salm) of hawermout en vleis of afval. Soet vulsels kan insluit gebakte of vars vrugte (appels, kersies, appelkose, gekapte suurlemoen, konfyt of maaskaas).


Khomanani of Ireagh is 'n nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika. Dit is net suidoos van Newington geleë. Lys van dorpe in Suid-Afrika "Hoofplek Khomanani". Sensus 2011.


Nthorwane is 'n township langs Greylingstad, 'n klein landboudorp in Mpumalanga, Suid-Afrika. Lys van dorpe in Suid-Afrika "Hoofplek Nthorwane". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Forest Hills is 'n werkersklas woonbuurt in die buitenste westelike voorstede van Durban, KwaZulu-Natal, Suid-Afrika. Die gebied grens aan die Kloof Gorge wat deel vorm van die Krantzkloof-natuurreservaat, en is geleë tussen Kloof en Waterfall wat sowat 7 km van Hillcrest af is. Forest Hills word na verwys as 'n deel van die Kloofgebied aangesien hulle aan teenoorgestelde kante van die Kloof Gorge geleë is. Die gebiede word deur een pad verbind wat deur die Kloof Gorge loop. In die laat 2008 is die gebied deur 'n tornado getref, wat selfs die Suid-Afrikaanse Weerdiens onkant betrap het. "Subplek Forest Hills". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Clearwater Flyfishing Estate is 'n klein woonbuurt van Pretoria, Suid-Afrika. Dit is net suid van Rietvalleirand geleë. "Subplek Clearwater Flyfishing Estate". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Beta Arae (afgekort as β Ara) is met ’n skynbare magnitude van 2,8 die helderste ster in die suidelike sterrebeeld Altaar (Ara). Dit is sowat 650 ligjare van die Son af. Die ster het ’n sterreklassifikasie van K3 Ib-IIa met die ligsterkteklas "Ib-IIa", wat daarop dui dit is halfpad tussen ’n helder reus (IIa) en ’n superreus (Ib). Dit is twee van die evolusionêre stadiums waardeur ’n ster met ’n groot massa gaan nadat dit al die waterstof in sy kern opgebruik het. Beta Arae het ’n oppervlaktemperatuur van 4 200 K, wat meebring dat dit die oranje skynsel van ’n K-tipe ster het. Dit lyk of hierdie vergrote ster stadig roteer teen ’n snelheid van sowat 5 km/s. Sy hoeveelheid elemente swaarder as waterstof en helium, wat sterrekundiges metale noem, is drie keer so groot as in die Son. De Medeiros, J. R. et al. (November 2002), "A catalog of rotational and radial velocities for evolved stars.


'n Motorafdak is 'n bedekte struktuur wat gebruik word om beperkte beskerming aan voertuie te bied teen die elemente. Die struktuur kan óf vrystaande of verbonde wees aan 'n muur. In teenstelling met die meeste strukture het 'n motorafdak nie vier mure nie, maar gewoonlik net een of twee. Afdakke bied minder beskerming as motorhuise, maar dit laat meer ventilasie toe, dus kan die bestuurder maar 'n poep los wanneer hy uit sy motor klim. In die besonder, verhoed 'n motorafdak dat ryp op die voorruit neerslaan. Hierdie artikel is ’n saadjie. Voel vry om Wikipedia te help deur dit uit te brei.


Dietrich Mateschitz (* 20 Mei 1944 in Sankt Marein im Mürztal in die Oostenrykse deelstaat Stiermarke), ook bekend as Didi Mateschitz, is 'n Oostenrykse entrepreneur en miljardêr. Sy onderneming Distribution & Marketing GmbH is in besit van 49 persent van die aandele van Red Bull GmbH, die vervaardiger van die wêreld se gewildste kafeïen-bevattende koeldrank Red Bull. Mateschitz het 'n akademiese graad by die Hochschule für Welthandel (Universiteit vir Wêreldhandel) in Wene verwerf. Daarna was hy onder meer as handelsverteenwoordiger vir Jacobs Kaffee (tans 'n handelsmerk van Mondelēz International) en die tandepastavervaardiger Blendax werksaam. In 1984 het hy saam met sy Thailandse vennote Chaleo en Chalerm Yoovidhya die onderneming Red Bull GmbH ("Red Bull Bpk") gestig. Hulle het die resep vir 'n gewilde Thailandse koeldrank, Krating Daeng, aangepas en 'n bemarkingkonsep ontwikkel wat op die jeugmark en sportgeesdriftiges gefokus is. In 1987 is hul kafeïendrank Red Bull op die mark bekend gestel wat binne enkele jare tot die leidende handelsmerk op die wêreldmark van kafeïen-bevattende energiedranke gegroei het. Red Bull is tans die bekendste Oostenrykse handelsmerk.


Interaktiewe kuns is 'n kunsvorm waar die kyker betrek moet word sodat die kuns sy doel bereik. Sommige interaktiewe kunsinstallasies slaag hierin deur die kyker of besoeker die geleentheid te gee om in, op en rondom die werke te "loop"; ander vereis van die kunstenaar of kykers om deel van die kunswerk te word. Hierdie soort kunswerke behels dikwels dat rekenaars, koppelvlakke en soms sensors op beweging, hitte, meteorologiese veranderinge of ander toevoer reageer waarvoor hulle skeppers hulle geprogrammeer het. Die meeste voorbeelde van internetkuns en elektroniese kuns is hoogs interaktief. Soms kan besoekers deur 'n hiperteks-omgewing snuffel; sommige werke reageer op eksterne tekstuele of visuele invoere; soms kan toeskouers die verloop van 'n uitvoering beïnvloed of selfs daaraan deelneem. Sommige ander interaktiewe werke word as "immersief" beskou aangesien die interaksie die hele spektrum van omringende stimuli behels. Virtuele realiteitsomgewings soos werke deur Maurice Benayoun en Jeffrey Shaw is hoogs interaktief aangesien die werke waarmee die kykers – Maurice Benayoun noem hulle "besoekers", Char Davies "immersante" – omgaan, al hulle persepsies betrek.


Swalala is 'n nedersetting in die Ehlanzeni-distriksmunisipaliteit in die suidooste van Mpumalanga. Lys van dorpe in Suid-Afrika "Hoofplek Swalala". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Berthiëriet is 'n mineraal met die chemiese formule FeSb2S4. Dit is na die Franse chemikus en mineraloog Pierre Berthier (1782-1861) genoem. Die berthiërietstruktuur is die argetipe van die strukturbericht-klassifikasie se E3₃-struktuur. Die simmetrie is ortorombies en die getal formule-eenhede in die sel Z=4. Die antimoonatome is omring deur drie swaelatome. Twee van die swaelatome word gedeel met die volgende SbS3-groep. Dit vorm SbS2-kettings ewewydig aan die c-as. Daar is nogtans twee verskillende antimoonatome wat se omringing effens anders is. Die ysteratome is omring deur 'n versteurde oktaëder van swaelatome. Hierdie oktaëders deel 'n rand met die volgende oktaëder wat 'n ketting vorm in die c-rigting. "mindat 640" (in Engels). Geargiveer vanaf die oorspronklike op 23 April 2020. The crystal structure of berthierite M.J. Buerger, Theodor Hahn 1954.


Pienaar is 'n nedersetting in die Ehlanzeni-distriksmunisipaliteit in die ooste van Mpumalanga. "Hoofplek Pienaar, Mpumalanga". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Mapakoni is 'n nedersetting in die Collins Chabane Munisipaliteit van Vhembe distrik, in die Limpopoprovinsie van Suid-Afrika. Lys van dorpe in Suid-Afrika "Hoofplek Mapakoni". Sensus 2011.


Tshiungani is 'n nedersetting in die Musina Munisipaliteit van Vhembe distrik, in die Limpopoprovinsie van Suid-Afrika. Dit is naby die grens met Zimbabwe en digby die Limpoporivier geleë. Lys van dorpe in Suid-Afrika "Hoofplek Tshiungani". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Mutshikilini is 'n nedersetting in die Musina Munisipaliteit van Vhembe distrik, in die Limpopoprovinsie van Suid-Afrika Lys van dorpe in Suid-Afrika "Hoofplek Mutshikilini". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Jean-Louis Jeanmaire (25 Maart 1910 in Biel/Bienne – 29 Januarie 1992) was 'n brigadier in die Switserse weermag wat hoogs geklassifiseerde, maar nogtans nie baie sensitiewe, Switserse militêre geheime aan die Sowjetunie verklap het. Hierdie aktiwiteit het van 1962 tot en met sy aftrede op 65 in 1975 aangegaan. Jeanmaire is as 'n spioen gewerf deur Kolonel Vassily Denissenko, die Sowjetse lugmagattaché. Hy het nooit geld aanvaar vir die inligting wat hy aan die Sowjetunie oorhandig het nie; sy motivering blyk eerder die gevolg te wees van sy verbitterheid daaroor dat hy nie die bevordering gekry het wat hy verwag het nie. Hy is gevonnis tot 'n tronkstraf van agtien jaar, maar het weens goeie gedrag net twaalf jaar daarvan gedien. Na sy vrylating in 1988, het hy heftig probeer om sy onskuld te bewys, en andere het ook twyfel oor die omvang van sy skuld uitgespreek. Jeanmaire is in 1992 in Bern oorlede. Urs Widmer: Jeanmaire: ein Stück Schweiz. Verlag der Autoren, Frankfurt am Main 1992 – ISBN 3-88661-136-1 (speel) John le Carré: Unbearable peace (Ondraaglike vrede).


Die Bybel bevat die volgende geslagsregisters: Adam tot Noag. Dit bevat ook die ouderdom van elke persoon. Hierdie kan gebruik word om uit te werk hoe lank Noag ná Adam geleef het. Sem, Gam en Jafet se geslagsregister. Van Sem tot by Abraham. Dit bevat ouderdomme van elke persoon. 1 Kronieke 1 tot 1 Kronieke 9 bevat geslagsregister van verskeie mense. Van Peres tot Dawid Die geslagsregister van Jesus deur sy vader, Josef. Dit begin by Abraham en eindig met Jesus. Dit is slegs 'n lys en bevat geen ouderdomme van mense nie. Die geslagsregister van Jesus deur sy moeder, Maria. Dit begin by Jesus en werk terug tot by Adam en sluit af met: "...seun van Enos, seun van Set, seun van Adam, die seun van God." Soos Matteus is dit slegs 'n lys en bevat geen ouderdomme van mense nie. Kreasionisme Kronologie van die Bybel Belangrike Bybelse datums Geargiveer 13 Desember 2017 op Wayback Machine


Arsenopiriet (ook arseenpiriet) is 'n mineraal met formule FeAsS. Arsenopiriet is veral belangrik omdat dit dikwels saam met goud aangetref word. Ná sulfiede is arsenopiriet die tweede gasheermineraal vir goud. Arsenopiriet met 'n goudgehalte tot 15 200g/t is in Villerange in Frankryk gevind. Daar word dikwels gepraat van 'onsigbare goud' omdat dit dalk in die arsenopiriet self opgelos of as goud-nanodeeltjie in die mineraal ingeslote is. Navorsing met Mössbauerspektroskopie en met XANES het getoon dat goud waarskynlik opgelos in arsenopirie teenwoordig is en daar kovalent gebonde is. Dit is nogtans moeilik om te bepaal watter oksidasietoestand die opgeloste goudatome besit. Die oksidasietoestand 3+ kan nogtans uitgesluit word en hulle vervang dalk die ysteratome. Die struktuur van arsenopiriet is verwant aan markassiet s'n. Pleks van S2−2-anioonpare het dit AsS3−-pare en die simmetrie is laer. Die ysteratome het drie As-bure en drie S-bure in 'n effens vervormde oktaëdriese omringing. Die arsenopirietstruktuur is die argetipe van die strukturbericht-klassifikasie se E0₇-struktuur. "mindat" (in Engels). Geargiveer vanaf die oorspronklike op 2 April 2020. The Chemistry of Gold Extraction.


Albert Coates (1882–1953) was ’n Russiesgebore Britse en later Suid-Afrikaanse dirigent en komponis. Tussen 1910 en 1917 was hy dirigent van die Mariinskiteater in Sint Petersburg. In 1919 sluit hy hom by die Londense Simfonieorkes aan, waar hy onder meer die Wêreldpremiére van Gustav Holst se volledige Planets Suite en die hersiene weergawe van Vaughan Williams se A London Sympony dirigeer. Nadat hy met die Suid-Afrikaanse sangeres Vera de Villiers getrou het, emigreer hulle in 1945 na Suid-Afrika. Hy het nege operas gekomponeer. Die laaste, Van Hanks and the Devil, is die eerste keer in 1952, ten tyde van die Van Riebeeck-fees, opgevoer. Albert Henry Coates is op 23 April 1882 in Sint Petersburg in Rusland gebore. Hy was die jongste van sewe kinders van 'n Engelse pa en Russiese ma. Hy studeer aan die konservatorium in Leipzig, waar sy grootste onderwyser Arthur Nikisch was. Hy het by die operahuis in Dresden gewerk en 'n dirigent in Sint Petersburg se Mariinskiteater geword. Ná die Russiese Rewolusie en die Eerste Wêreldoorlog kon hy in April 1919 uit Rusland ontsnap.


Die Mitsubishi A5M was 'n Japannese, vliegdekskipgebaseerde vegvliegtuig wat deur die Japannese Keiserlike Vloot gebruik is tydens die Tweede Wêreldoorlog. Die vliegtuig is die voorganger van die A6M Zero vegvliegtuig en die Geallieerdes het dit die Claude genoem. Die vliegtuig is ontwikkel na aanleiding van 'n spesifikasie wat uitgereik is deur die Japannese Keiserlike Vloot in 1934 vir 'n vliegtuig wat vinniger as 350 km/h kan vlieg. Dit was 'n moeilike spesifikasie om aan te voldoen destyds. Mitsubishi se prototipe, die Ka-14, wat in Februarie 1935 sy eerste vlug voltooi het, het 'n topsnelheid van 450 km/h gehad. Dit was ontwerp met minimum wrywing in gedagte: klein frontale area, gelykvlakkige klinknaels en die vaste landingswiele het vaartbelynde bedekkings gehad. Maar die ontwerp blyk te kompleks te wees: die omgekeerde seemeeu-vlerkontwerp is vervang met 'n meer konvensionele ontwerp. Dié model was toegerus met 'n Kotobuki 2-KAI-1 motor van 585 perdekrag en geproduseer as die Vloot Tipe 96 vliegdekskipvegtermodel 1 (Mitsubishi A5M1) en word in diens gestel vroeg in 1937.


In wiskunde is 'n bewys deur oneindige afkoms 'n bepaalde soort bewys deur teenstrydigheid wat op die minste heelgetalbeginsel staatmaak. Een tipiese toepassing is om aan te toon dat 'n gegewe vergelyking geen oplossings het nie. Tipies toon 'n mens dat as daar 'n oplossing vir 'n probleem bestaan, wat in een of ander sin verband hou met een of meer natuurlike getalle, dit noodwendig impliseer dat 'n tweede oplossing bestaan wat verband hou met een of meer kleiner natuurlike getalle. Dit sal op sy beurt 'n derde oplossing in verband met kleiner natuurlike getalle beteken, wat 'n vierde oplossing beteken, dus 'n vyfde oplossing, ensovoorts. Daar kan egter nie 'n oneindigheid van steeds kleiner natuurgetalle wees nie, en dus deur wiskundige induksie (herhaal dieselfde stap) is die oorspronklike uitgangspunt – dat enige oplossing bestaan – onwaar: die korrektheid daarvan lewer 'n teenstrydigheid. 'n Alternatiewe manier om dit uit te druk, is om een of meer oplossings aan te neem of voorbeelde bestaan. Dan moet daar 'n klein oplossing of voorbeeld wees – 'n minimale teenvoorbeeld.


Osmiridium is 'n seldsame PGE-mineraal. Dit is volgens Hey se definisie (1963) 'n legering van osmium en iridium met Os<32% en het die kubiese struktuur wat suiwer iridium besit. Indien Os>32% word die struktuur heksagonaal soos osmium self en word dit iridosmien genoem. Later navorsing het ternêre Ru-Ir-Os en selfs kwaternêre Pt-Ru-Ir-Os-legerings beskou, wat ook hierde twee strukture besit. Daar is voorgestel om die terme osmiridium en iridosmien te skrap. Dit het nogtans nie tot 'n algemeen aanvaarde nomenklatuur gelei nie. The nomenclature of the natural alloys of osmium and iridium. M. H. Hey 1963.


Die Akkoord oor Afrikaner-selfbeskikking (Engels: Accord on Afrikaner self-determination) is 'n Suid-Afrikaanse politieke akkoord wat die reg van die Afrikaner volk op selfbeskikking erken. Die ooreenkoms is onderteken deur die Vryheidsfront, die African National Congress en die deur die Nasionale Party/Suid-Afrikaanse regering op 23 April 1994. Tydens die onderhandelinge tussen die Suid-Afrikaanse (apartheids) regering en die ANC om 'n nuwe demokratiese Suid-Afrika te skep, was daar baie weerstand onder konserwatiewe Afrikaners. Hul belangrikste politieke party - die Konserwatiewe Party - wou nie dat die Afrikaners hul politieke mag in Suid-Afrika sou verloor nie. In 1992 het die Suid-Afrikaanse regering besluit om 'n einde-van-apartheid referendum te hou met die vraag of die onderhandelinge met die ANC en ander partye vir 'n nuwe grondwet moet voortgaan. Tydens die veldtog het die Nasionale Party-regering belowe dat hy nooit 'n proporsionele kiesstelsel sou aanvaar nie, want dit sou beteken dat wit minderheid (12% van die bevolking) alle mag aan die swart meerderheid (74% van die bevolking) sou verloor. Die NP sou net 'n vorm van magsdeling aanvaar.


Klavierconcerto nr. 12 in A-majeur, K. 414 (385p), is in die herfs van 1782 in Wene gekomponeer. Dit is vir soloklavier, twee hobo's, twee fagotte (opsioneel), twee Franse horings, en strykinstrumente (viool, altviool, en kontrabas) geskryf. Net soos die ander twee Weense klavierconcerto's wat Mozart geskryf het (K. 413 en K. 415), is dit 'n beskeie werk wat met slegs 'n strykkwartet en 'n klavier (d.i. a quattro) opgevoer kan word. Klavierconcerto nr. 12 bestaan uit drie bewegings: Allegro in A-majeur Andante in D-majeur Allegretto in A-majeur Klavierconcerto nr. 12 (K. 414) vorm deel van 'n versameling van drie klavierconcerto's saam met Klavierconcerto nr. 11 (K. 413) en Klavierconcerto nr. 13 (K. 415) wat Mozart tydens vastyd in 1783 opgevoer het. Daar word bespiegel dat die konsertrondo in A van K. 386 'n alternatiewe finale vir K. 414 sy.


Sphecosoma testacea is 'n mot in die Arctiidae familie. Dit is beskryf deur Walker in 1854. Dit word gevind in Guyana. Sphecosoma at funet Natural History Museum Lepidoptera generic names catalog


Palaina moussoni is 'n spesie van die klein landslak met 'n operculum, 'n aardse gastropod schelp of micromollusks in die familie Diplommatinidae. Hierdie spesie is endemies aan Palau. Rundell, R. J. 2012. Palaina moussoni[dooie skakel]. 2012 IUBN Rooi Lys van Bedreigde Spesies. Afgelaai op 3 Maart 2017.


Lissonotus nigrofasciatus is 'n spesie van besies in die Cerambycidae familie. Dit is beskryf deur Per Olof Christopher Aurivillius in 1925. Bezark, Larry G. A Photographic Catalog of the Cerambycidae of the World Geargiveer 20 April 2018 op Wayback Machine. Verkry op 22 Mei 2012.


Per Erik Hedman (gebore in 1959 in Bjurholm, Swede) is 'n skrywer vir Disney comics. Hy het na Denemarke getrek in 1982. Per Erik Hedman op INDUCKS


Empirisme is 'n filosofiese stroming waarin gestel word dat kennis uit die ervaring voortspruit. Die empirisme word traditioneel beskou as 'n filosofie wat die teenoorgestelde verteenwoordig van die rasionalisme, wat die rede en die denke aanwys as vernaamste kennisbron. Dit verwerp ook alle filosofiese stromminge wat beweer aangebore kennis bestaan. Volgens die empirisme beskik die mens oor geen vorm van aangebore kennis nie en moet sy gees (gedagtes) beskou word as 'n skoon bladsy (tabula rasa). Die empirisme speel vernaamlik 'n rol in die epistemologie asook in die filosofie van die gees. In die antieke filosofie kom al bepaalde vorme van empirisme voor in die werk van Aristoteles en Epikurus. 'n Werklike deurbraak sou die empirisme eers bekom in die 17de en 18de eeu in Groot-Brittanje met die Brits empirisme uitgewerk deur denkers soos Francis Bacon, John Locke, George Berkeley, David Hume en John Stuart Mill. Verdere vorme van empirisme vind mens ook in die positivisme van Auguste Comte, die pragmatisme van William James, die analitiese filosofie van Bertrand Russell, die logiese empirisme van Rudolf Carnap en die konstruktiewe empirisme van Bas van Fraassen.


Good King Wenceslas is 'n tradisionele Engelse kerslied wat oor 'n Boheemse koning se liefdadigheid handel, maar - in teenstelling met die meeste ander kersliedjies - nie eksplisiet na die geboorte van Jesus Christus verwys nie. Die legende van "Goeie Koning Wenceslaus" het sy oorsprong in die lewe van Sint Wenceslaus I, hertog van Boheme (Svatý Václav in Tsjeggies, 907–935, en tans die beskermheilige van Tsjeggië), wat ondanks strawwe winterweer op 26 Desember, die dag waarop die fees van die Christelike martelaar Sint Stefanus gevier word, 'n reis onderneem het om aalmoese aan armes te gee. Sy skildknaap dreig om deur die koue oorweldig te word, maar volg uiteindelik die koning se voetspore, stap vir stap, deur die diep sneeu. Die lied se lirieke is in 1853 deur die Engelse liedskrywer John Mason Neale (1818−1866) in samewerking met sy musiekredigeerder Thomas Helmore geskryf en nog in dieselfde jaar in Carols for Christmastide ("Kersfeesliedjies") gepubliseer. Neale se lirieke is getoonset met die melodie van 'n 13de eeuse lentelied, Tempus adest floridum ("Die blommetyd nader"), wat vir die eerste keer in 1582 in die Finse sangbundel Piae Cantiones verskyn het.


Monte Águila is 'n Chileense dorp in die Biobío-streek, in die gemeente Cabrero, 5 kilometer suid van die stad met dieselfde naam. Dit was die eindpunt van die afgebreekte spoorweg Monte Águila–Polcura. Monte Águila het 'n bevolking van 6 574 in 2017 gehad. Hoof plein. Brandweerstasie. Kerk. Sokkerstadion. Toegang vanaf Yumbel. Spoorwegmasjinerie in onbruik, in die stasie van die stad. "argiefkopie". Geargiveer vanaf die oorspronklike op 17 Maart 2016. Besoek op 30 Desember 2017. "argiefkopie". Geargiveer vanaf die oorspronklike op 14 Junie 2018. Besoek op 30 Desember 2017. "argiefkopie". Geargiveer vanaf die oorspronklike op 9 September 2017. Besoek op 30 Desember 2017. http://www.ine.cl/estadisticas/censos/censos-de-poblacion-y-vivienda Hierdie artikel is ’n saadjie. Voel vry om Wikipedia te help deur dit uit te brei.


Vincent Koch (gebore 13 Maart 1990 in Empangeni) is 'n Suid-Afrikaanse rugbyspeler wat tans op stut speel vir Saracens in die Engelse Premierskap. Sy gereelde posisie is op stut, en hy het voorheen vir die Blou Bulle en die Pumas in die Curriebekerkompetisie gespeel. Hy het ook reeds vyftien keer in 'n Springboktrui opgedraf vir 'n toetswedstryd. Hy het ook tydens die Rugbywêreldbeker 2019 vir Suid-Afrika se wenspan uitgedraf. Vincent Koch by SARugby.co.za "Vincent Koch Scoresway spelersprofiel". scoresway.com. Besoek op 8 April 2013. Vincent Koch by SARugby.co.za


Kwetyana is 'n swart woonbuurt van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Kuni is 'n swart woonbuurt van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Tolofiyeni is 'n swart woonbuurt wes van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Ncalukeni is 'n nedersetting geleë noord van Oos-Londen in die Oos-Kaap, Suid-Afrika. Dit val onder die Groot Kei Plaaslike Munisipaliteit. Lys van dorpe in Suid-Afrika "Hoofplek Ncalukeni". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Hendrik Stephanus van Zyl (27 Januarie 1876 – 1955) was Regter-president van die Kaap. Hy is in 1976 naby Clanwilliam gebore. Hy is op 13 jarige ouderdom skool toe en studeer later op Stellenbosch. Hy aanvaar diens by die Kaapse Staatsdiens. Hy toon belangstelling in politiek en gaan na Cambridge waar hy ten spyte van sy Boeregesinde sienswyse president van die Cambridge-unie word. In 1903 word hy tot die balie toegelaat en in 1908 word hy adviseur van die Nasionale Konvensie. In 1920 word hy regter van die Kaapse Provinsiale Afdeling. In 1935 word hy aangestel as Regter-President. Hy is in 1955 oorlede. Ensiklopedie van Suidelike Afrika, Eric Rosenthal, 1967. https://www.geni.com/people/Hendrik-Stephanus-van-Zyl-b2c7d6e2f13/6000000024739719927 Hierdie artikel is ’n saadjie. Voel vry om Wikipedia te help deur dit uit te brei.


William Archer Way (1869 – 1928) was 'n Suid-Afrikaanse digter en opvoedkundige. Hy is 1869 in Devonshire gebore. Op 22-jarige ouderdom arriveer hy in die Kaapkolonie en 1891 word hy die eerste vise-prinsipaal van Dale-kollege in King William's Town, vanaf 1897 tot 1910 was hy die prinsipaal van die Graaff-Reinet-Kollege en daarna prinsipaal van Hoërskool Grey in Port Elizabeth. Hy was ook 'n skrywer van redelike verdienste en het 'n beperkte aantal boeke gepubliseer. Hy is op 19 Februarie 1928 oorlede. Ensiklopedie van Suidelike Afrika, Eric Rosenthal, 1967. https://www.familysearch.org/ark:/61903/3:1:3Q9M-C919-3S2P-7?i=634&cc=2517051&personaUrl=%2Fark%3A%2F61903%2F1%3A1%3AQGPP-9574


Sir Henry Connor (1817-1890) was die hoofregter van Natal. Hy is in 1817 in Ierland gebore. Hy studeer aan die Trinity College in Dublin in die regte en ontvang sy graad in 1841. Hy word aangestel as hoofregter aan die Goudkus en daarna word hy 1857 aangestel as eerste onderregter van Natal. Hy bly 'n kort tydjie in die Kaap en word in 1874 hoofregter van Natal. Sy geskrifte oor Romeinse en Romeins-Hollandse Reg is in die Natalse Provinsiale Afdelingsbiblioteek. Hy is op 12 Julie 1890 oorlede. Hoofregter van Suid-Afrika Ensiklopedie van Suidelike Afrika, Eric Rosenthal, 1967.


Sir William Hodges (1808 – 1868) was 'n Hoofregter van die Kaapse Hooggeregshof. Hy is op 29 Augustus 1808 gebore in Melcome Regis, Engeland. Hy studeer in Salisbury en aan die Universiteit van Londen. Hy word op 3 Mei 1833 tot die Inner Temple toegelaat. In 1858 word hy Hoofregter van die Kaapse Hooggeregshof. Hy is oorlede in 1868. Hoofregter van Suid-Afrika Ensiklopedie van Suidelike Afrika, Eric Rosenthal, 1967.


Sir Andries Ferdinand Stockenstrom Maasdorp (1847 – 1931) was 'n Hoofregter van die Oranjerivierkolonie. Hy is op 14 Januarie 1847 op Malmesbury gebore en ontvang opleiding op Graaff-Reinet en Londen waar hy sy B.A.-graad in 1869 verwerf. Hy word in 1871 toegelaat tot die Inner Temple, keer terug na Kaapstad en begin met sy praktyk. Van 1874 tot 1878 verteenwoordig hy Graaff-Reinet in die Kaapse Parlement. Daarna word hy aangestel as Prokureur-generaal op Grahamstad. Hy het sy winsgewende praktyk voortgesit totdat hy in 1897 tot die Transvaalse balie toegelaat word. Kort voor die Tweede Vryheidsoorlog keer hy terug na sy praktyk in Grahamstad en in 1900 word hy lid van die spesiale Hooggeregshof van die Kaapkolonie. In 1902 word hy aangestel as Hoofregter van die Oranjerivierkolonie. In 1919 tree hy af en is op 18 Maart 1931 op Rondebosch oorlede. Sy Institutes of South African Law, wat vierboekdele beslaan, was vir lank 'n standaardwerk. Christian George Maasdorp was sy broer. Hoofregter van Suid-Afrika Ensiklopedie van Suidelike Afrika, Eric Rosenthal, 1967.


Pecorino is ’n groep harde Italiaanse kase wat van ooimelk gemaak word. Die naam kom van die Italiaanse woord pecora, "skaap". Dit is lekker saam met enige wyn. Van die ses hoofvariëteite, wat almal deur wetgewing van die Europese Unie beskerm word, is pecorino romano moontlik die bekendste buite Italië. Die meeste kase word op die eiland Sardinië vervaardig, hoewel dit ook in Lazio en die Toskaanse provinsies Grosseto en Siena (hier veral in Pienza) gemaak mag word. Antieke Romeinse skrywers het reeds oor die kaas en die vervaardigingstegniek geskryf. Die vyf ander beskermde beleë kase is pecorino sardo, pecorino toscano (wat Plinius die ouere reeds in sy Natuurgeskiedenis genoem het), pecorino siciliano, pecorino di filiano en pecorino crotonese. Al die kase word in ’n verskeidenheid style gemaak wat afhang van hoe lank hulle verouder het. Die meer beleë kase word stagionato genoem en is harder, maar steeds krummelrig; hulle het botterige en neuterige smake. Die twee ander soorte, semi-stagionato en fresco, het ’n sagter tekstuur en matiger smaak. pecorino, n. OED Online. Desember 2013. Oxford University Press.


GaMoretsela is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika. "Hoofplek GaMoretsela". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Konsert vir drie klaviere en orkes in F-majeur, nr. 7, K. 242 is een van drie klavierkonserte wat Wolfgang Amadeus Mozart in 1776 op die ouderdom van 20 gekomponeer het. Die oorspronklike weergawe, wat in Februarie 1776 voltooi is, is vir drie klaviere geskryf. Hy het dit in 1780 in Salzburg egter vir twee klaviere herskryf, en dit is gewoonlik hierdie nuwer weergawe wat vandag opgevoer word. Die konsert word "Lodron" genoem omdat dit in opdrag van grafin Antonia Lodron vir haar en haar twee dogters, Aloysia en Giuseppa, geskryf is. Die partituur is geskryf vir drie soloklaviere, twee hobo's, twee natuurhorings, en strykinstrumente. Die konsert bestaan uit drie bewegings: Allegro Adagio Rondo: Tempo di minuetto Cuthbert Girdlestone bespreek hierdie konsert in sy Mozart and his Piano Concertos. Hy vergelyk een van die temas uit die stadige beweging met soortgelyke temas wat in latere konserte in 'n meer ontwikkelde vorm verskyn – veral Klavierkonsert nr. 25. Girdlestone, Cuthbert. Mozart and his Piano Concertos. 2nd uitgawe. 1952: Norman, University of Oklahoma Press.


Die Sunday Express was n Sondagkoerant wat in Johannesburg, Suid-Afrika, uitgegee is. Die magnaat I.W. Schlesinger het die koerant in Maart 1934 begin as die eerste van ’n groep koerante wat hy van voorneme was om uit te gee. Die koerante wat gevolglik ook die lig gesien het, was The Daily Express, uitgegee in Johannesburg, en The Sunday Tribune en The Daily Tribune, albei in Durban. Toe Schlesinger sy koerantbelange in 1939 laat vaar, was die Sunday Express deel van die verkoop van sy koerante aan Rand Daily Mails Ltd. (£44 047), die Sunday Times Syndicate Ltd. (£49 286) en die Argus Printing and Publishing Company Ltd. (£206 667). Die Sunday Express het nog tot einde 1939 verskyn, toe daar papierskaarste en nog moeilikhede weens die Tweede Wêreldoorlog. In 1943 het die Rand Daily Mails en die Sunday Times die hele Argus-aandeel in die Sunday Express uitgekoop, toe die destydse South African Associate Newspapers Ltd. (SAAN) die eienaar daarvan geword. Eers in September 1945 het die koerant weer begin verskyn.


Gustaf Caspar Orm Skarsgård is 'n Sweedse akteur. Hy is beste bekend buite Skandinawië vir sy rol as Floki in die History Channel - reeks Vikings sowel as vir sy rolle in films Evil (2003), The Way Back (2010) en Kon-Tiki (2012). Gustaf Skarsgård is gebore in Stockholm, Swede, aan die Sweedse akteur Stellan Skarsgård en sy eerste vrou, My, 'n geneesheer. Hy het vier broers Alexander, Sam, Bill, en Valter, en 'n suster Eija. Hy het ook twee half-broers Ossian en Kolbjörn van sy pa se tweede vrou, Megan Everett. Alexander, Bill, en Valter is ook akteurs. Sy peetpa is die sweedse akteur Peter Stormare. In 1989, as 'n negejarige, het Gustaf opgetree in die Sweedse Film Codename Coq Rouge. Na die bywoning van die Teaterhögskolan in Stockholm van 1999 tot 2003, het Gustaf Skarsgård by die Royal Dramatic Theatre aangesluit. Hy het in verskeie van Shakespeare, Tsjechov en Söderberg se werke op verskillende stadiums in Stockholm gespeel. In 2003 het hy in Evil en 2008 in Patrik 1,5 gespeel.


Sinclair House Sinclair's Department Store Verdiepings 5 Voltooiing 1926 1936 (Art Deco-uitbreiding) Argitekte James Scott Opdraggewer Sinclair's Department Store Straatadres 89–101 Royal Avenue SBD Belfast, Noord-Ierland Argitektoniese besonderheid Uitstekende voorbeeld van modernistiese en Art Deco-boukuns in Ierland Sinclair House, ook bekend as Sinclair's Department Store, is een van die uitstekendste voorbeelde van modernistiese en Art Deco-boukuns in Ierland. Die gebou het in 1926 in Belfast se middestad in Royal Avenue, op die hoek van Royal Parade en North Street, ontstaan, nie ver van die stad se sentrale plein, Donegall Square, en die Raadsaal (City Hall) nie. Die argitek van die oorspronklike gebou, James Scott, 'n boorling van Belfast, het die afdelingswinkelgebou in 1935 van uitbreidings in die Art Deco-styl voorsien. Sinclair's was een van Belfast se mees prestigieuse afdelingswinkels. Gedurende die onluste in Noord-Ierland, die sogenaamde Troubles, is die gebou net soos baie ander in Belfast se middestad deur ontploffings beskadig. Sinclair's is op 12 Julie 1971 aangeval. Op 1 September 1972 het die afdelingswinkel sy deure vir goed gesluit.


Hierdie is 'n Chinese naam, die van is Zhang. Zhang Xielin (gebore 1940) is 'n Chinese tafeltennisspeler wat die Olimpiese vlag die openingseremonie van die Olimpiese Somerspele in 2008 gedra het. Hy was in die 1960's aktief en gebruik 'n seldsame pengreep-kapstyl. Hy is een van die vroegste suksesvolle langpluim-rubberspelers, en gebruik reëlmatige kaphoue en onvoorspelbare spintegniek. Hy was die eerste Chinese speler wat 'n mansdubbelspel (saam met Wang Zhiliang, by die 1963 Wêreld Tafeltenniskampioenskappe) gewen het. Zhang, Xielin. "Olympics - Opening Ceremony". Besoek op 2009-06-26.


'n Dreikanter is 'n soort ventifak wat tipies in woestyn- of periglasiale omgewings vorm as gevolg van die skuuraksie van sand wat gewaai word. Dreikanters vertoon 'n kenmerkende piramidale vorm met drie windafgewerkte fasette. Die woord Dreikanter is 'n Duitse woord wat "drie-kant" beteken. Soortgelyk het 'n zweikanter twee windfasette, en 'n einkanter het net een windfaset. Die meeste plekke op die planeet het verskeie verweringsprosesse wat op dieselfde tyd plaasvind. Dit is dus moeilik om goeie voorbeelde van Dreikanters te vind. Antarktika is 'n goeie plek om sulke ventifakte te vind, aangesien wind gewoonlik die enigste aktiewe verweringsagent is. Baie eksemplare is in die noord-oostelike Verenigde State gedurende die Pleistoseen-era gevorm toe die afwesigheid van plantegroei baie skrapse bedekking teen windgewaaide sediment voorsien het. Enkele algemene kenmerke van Dreikanters sluit in guts strukture, hoë polering, skerp riwwe, gate, groewe en heliese vorms. In gebiede waar daar 'n heersende wind is, veroorsaak sand en rotsdeeltjies dat 'n rotsvlak plat en gepoleer word. Dit verander die massaverdeling van die rots en kan veroorsaak dat 'n ander oppervlak na die wind draai.